open-index/open-wikipedia-markdown huggingface dataset:
সীমান্ত শেখৰ

**সীমান্ত শেখৰ** (, জন্ম: ১৮ মে' ১৯৮২) এগৰাকী ভাৰতীয় কণ্ঠশিল্পী, সুৰকাৰ আৰু সংগীত প্ৰযোজক। তেওঁ বৰ্তমান অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিতৰ অধ্যক্ষ। সীমান্ত শেখৰৰ সংগীত শৈলী মূলতঃ লোক সংযোজন আৰু ইণ্ডি-পপেৰে গঠিত আৰু তেওঁৰ অসমীয়া একক এলবাম গীতৰ বাবে সুপৰিচিত। তেওঁৰ প্ৰথমটো ৰেকৰ্ডিং কৰা মূলসুঁতিৰ গীত 'তৰা দৈ' জনপ্ৰিয় হিট হৈছিল।

## প্ৰাৰম্ভিক জীৱন আৰু শিক্ষা
১৯৮২ চনৰ ১৮ মে' তাৰিখে অসমৰ নলবাৰী জিলাৰ  টিহুত সীমান্ত বৰ্মন হিচাপে সীমান্ত শেখৰৰ জন্ম হৈছিল। তেওঁৰ পিতৃ দয়া ৰাম বৰ্মন আৰু মাতৃ আৰাতি বৰ্মন।  স্কুলীয়া দিনৰ পৰাই তেওঁ গায়ক হ’ব বিচাৰিছিল। তেওঁ টিহু হাইস্কুলৰ পৰা হাইস্কুল শিক্ষান্ত পৰীক্ষাত উত্তীৰ্ণ হৈছিল আৰু তাৰপিছত তেওঁ ডিব্ৰুগড় বিশ্ববিদ্যালয়ৰ পৰা ফাৰ্মাচিউটিকেল ছায়েন্স বিভাগত স্নাতক ডিগ্ৰী লাভ কৰে। প্ৰথম শ্ৰেণীত পঢ়ি থাকোঁতে তেওঁ গান গাবলৈ আৰম্ভ কৰিছিল।

## কৰ্মজীৱন
২০১৩ চনত কোক ষ্টুডিঅ’ (ভাৰত)ৰ পঞ্চম খণ্ডত সীমান্ত শেখৰে বিখ্যাত ট্ৰেক ‘ঝুমূৰ’ত, সহযোগী গায়ক পাপন আৰু দুলাল মানকিৰ সৈতে কণ্ঠ দিছিল আৰু লগতে অভিনয় কৰিছিল। *পখিলা*কে আদি কৰি তেওঁ কেইবাখনো অসমীয়া বোলছবিত অভিনয় কৰিছে। শেখৰৰ সংগীতৰ বহুখিনি সফল আৰু জনপ্ৰিয় বুলি বিবেচিত হৈছে। তেওঁৰ উল্লেখযোগ্য গীতসমূহ হৈছে: গাঞ্জা লিয়া,  লৈ আনিছোঁ কেমেৰা, মুৰ বেবে, ডেগাৰ মাৰি মৰি যাম, বিউটি বেটেৰা, মোৰ বাবে তুমি, জিলেলে জিলেলে আৰু বিহুৰ সৈতে সংযোজন কৰা দেখা এক খ্যাব ইত্যাদি।

সীমান্ত শেখৰে বিশ্বৰ বিভিন্ন ঠাইৰ কনচাৰ্টত কণ্ঠদান কৰিছে। ইউনাইটেড আছাম এছ'চিয়েচন অৱ দ্য ইউনাইটেড কিংডমৰ দ্বাৰা আয়োজিত বাৰ্ষিক দুদিনীয়া অনুষ্ঠানত গীত পৰিবেশন কৰিবলৈ তেওঁক নিমন্ত্ৰণ জনোৱা হৈছিল। সহজ পৰব- বাংলা মূল সংগীত উৎসৱটো যোগদান কৰিছিল। তেওঁ গুৱাহাটীৰ ফাৰ্ষ্ট ডাইৰেক্ট হেয়াৰ ইমপ্লাণ্টেচন ক্লিনিকৰ দৰে কামকো সমৰ্থন কৰিছে। সা ৰে গা মা পা বাংলা গ্ৰেণ্ড ফাইনেলত তেওঁ বিহু আৰু বলীউডৰ সংযোজন উপস্থাপন কৰিছিল আৰু বাংলা অনুৰাগীক আকৰ্ষণ কৰিছিল।

## ব্যক্তিগত জীৱন
সীমান্ত শেখৰে প্ৰীতি কংগনাৰ সৈতে বিবাহপাশত আবদ্ধ হয়। প্ৰীতি কংগনা এগৰাকী প্ৰাক্তন মডেল আৰু জনপ্ৰিয় অসমীয়া অভিনেত্ৰী। তেওঁলোকৰ এজন পুত্ৰ আৰু তেওঁৰ নাম কাব্যিক শেখৰ। তেওঁলোকে গুৱাহাটীত বসবাস কৰে।
## গীতৰ তালিকা
### এলবাম

### নেপথ্য সংগীত

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
চিন্ময় বাৰ্মা

**চিন্ময় বাৰ্মা** () হৈছে অসমৰ এজন পৰিচালক। ১৯৯৩ চনৰ ৭ আগষ্টত নলবাৰী জিলাত বাৰ্মাৰ জন্ম হয়।

## প্ৰাথমিক জীৱন আৰু শিক্ষা
তেখেতে প্ৰাৰম্ভিক অৱস্থাত শংকৰদেৱ শিশু নিকেতন, নলবাৰীত নামভৰ্তি হয় আৰু সেইখনৰ পৰাই ২০১০ চনত অসমৰ মাধ্যমিক শিক্ষা ব’ৰ্ড (SEBA)ৰ দ্বাৰা পৰিচালিত HSLC (High School Leaving Certificate) পৰীক্ষাত অসমৰ ভিতৰত ৭ম স্থান অধিকাৰ কৰিছিল।

পৰবৰ্তী কালত, তেখেতে গুৱাহাটীৰ মাজমজিয়াত অৱস্থিত কটন বিশ্ববিদ্যালয় (তেতিয়াৰ কটন কলেজ)ৰ পৰা উচ্চ শিক্ষা গ্ৰহণ কৰে। তেখেতে (অসম বিজ্ঞান আৰু প্ৰযুক্তিবিদ্যা বিশ্ববিদ্যালয়)ৰ  পৰা অভিযান্ত্ৰিক ডিগ্ৰী (ইঞ্জিনিয়াৰিং) সম্পূৰ্ণ কৰিছিল।

## কৰ্মজীৱন
শৈক্ষিক জীৱন সমাপ্ত হোৱাৰ পিছত তেখেতে নতুন-দিল্লীত পেছাদাৰী জীৱনৰ আৰম্ভনি কৰে। এইখিনি সময়ছোৱাত তেখেতে আৰ্তজনৰ সেৱা কৰিবলৈ এখন বেচৰকাৰী সংস্থা (এন জি অ’) চেপ্তাৰ মূৰব্বী হিচাপে যোগদান কৰে, য’ত তেখেতে আৰ্ত শিশুসকলক সহায় আৰু শিক্ষা প্ৰদানত মনোনিবেশ কৰিছিল। তেখেতৰ চুটি ছবিসমূহত মূলতঃ অসমৰ ভৌতিক জগতক চিত্ৰিত কৰা হয়।

## সৃষ্টিৰাজি

## সাফল্য
তেখেতৰ দ্বাৰা পৰিচালিত অহল্যা নামৰ চুটি ছবিখনে শেহতীয়াকৈ ইণ্ডো-ফ্ৰান্স আন্তঃৰাষ্ট্ৰীয় চলচ্চিত্ৰ মহোৎসৱ ২০২৩, ত নিৰ্বাক ছবিৰ শিতানত শ্ৰেষ্ঠ ছবি হিচাপে বঁটা লাভ কৰিবলৈ সক্ষম হৈছিল।

## লগতে চাওক
* যখিনী (চুটি ছবি)

## তথ্য সংগ্ৰহ

## বাহ্যিক সংযোগ
*
*

শ্ৰেণী:চিত্ৰশিল্পী
শ্ৰেণী:চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া চলচ্চিত্ৰৰ সৈতে জড়িত ব্যক্তি
জেঠুৱা কপৌ

**জেঠুৱা কপৌ**  হৈছে এক পৰাশ্ৰয়ী অৰ্কিড প্ৰজাতি। অসমৰ লগতে চীনৰ গুৱেনজি, গুইঝও আৰু য়ুনান, ভূটান, কম্বোডিয়া, লাওচ, ম্যানমাৰ, থাইলেণ্ড আৰু ভিয়েটনামত এই অৰ্কিডবিধ থলুৱাভাৱে পোৱা যায়। ইংৰাজীত অৰ্কিডবিধক ফক্স ব্ৰাছ অৰ্কিড () বুলি জনা যায়। 

## বিৱৰণ
জেঠুৱা কপৌৰ ফুলসমূহ ইষৎ বেঙুনীয়া বা গোলাপী-বগা ৰঙৰ। এপ্ৰিল-মে' মাহত ফুলসমূহ ফুলে। 
## চিত্ৰ সম্ভাৰ

Aerides rosea flower.jpg
Aerides rosea in Assam 1.jpg
Aerides rosea in Assam.jpg


## লগতে চাওক
*লিহিৰি কপৌ
*বাঁহ কপৌ

## তথ্য সংগ্ৰহ

## বাহ্যিক সংযোগ
* The Orchidologist 
* The Orchid Species
* Thai Orchid Network
* Orchids of Cambodia

শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
পৰুৱা (ভূত)

**পৰুৱা** () এবিধ খৰতকীয়া স্ত্ৰী জাতীয় অপদেৱতা। তিনি আলি বা চাৰি আলিৰ মূৰত হে পৰুৱাক লগ পোৱা যায়। অকলশৰীয়া ৰাতি পৰুৱাই লগ পালে যাত্ৰীক ডাঠ আন্ধাৰে আৱৰি ধৰে আৰু আচল বাটটো পাহৰাই দিয়ে। তেনেদৰে বাট হেৰুওৱা মানুহক ক্ৰমে মূল বাটৰ পৰা দূৰলৈ লৈ যায়। ৰাতিৰ ৰাতিটো একে ঠাইত ঘূৰাই ফুৰে। অন্যলোকে পোহৰ দেখুৱাই লৈ গ'লেহে পৰুৱাই এৰা দিয়ে।

## তথ্য সংগ্ৰহ

শ্ৰেণী:লোককথাৰ জীৱ
শ্ৰেণী:ভূত-প্ৰেত
শ্বেহজাদা (চলচ্চিত্ৰ)

**শ্বেহজাদা** () হৈছে ২০২৩ চনত ৰোহিত ধাৱনৰ পৰিচালনাত আৰু টি-ছিৰিজ ফিল্মছ, হাৰিকা এণ্ড হাছিন ক্ৰিয়েচনছ, গীতা আৰ্টছ আৰু ব্ৰেট ফিল্মছৰ সহ-প্ৰযোজনাত নিৰ্মিত ভাৰতীয় হিন্দী ভাষাৰ একচন চলচ্চিত্ৰ। ই হৈছে ২০২০ চনৰ তেলেগু ছবি আলা বৈকুণ্ঠপুৰমুলুৰ পুনৰ্নিৰ্মাণ। ইয়াত অভিনয় কৰিছে কৃতি ছানন, পৰেশ ৰাৱাল, মনীষা কইৰালা, ৰাজপাল যাদৱ, ৰনিত ৰয় আৰু শচীন খেদেকাৰৰ সৈতে ছবিখনৰ সহ-প্ৰযোজক কাৰ্তিক আৰয়নে। 

২০২১ চনৰ অক্টোবৰ মাহৰ পৰা আৰম্ভ হোৱা প্ৰিন্সিপাল ফটোগ্ৰাফী ২০২৩ চনৰ জানুৱাৰী মাহত শেষ হয়। মুম্বাই, দিল্লী আৰু মৰিচাছত ব্যাপকভাৱে শ্বুটিং কৰা হয়। ছবিখনৰ স্কোৰ আৰু চাউণ্ডট্ৰেক এলবাম ৰচনা কৰিছে প্ৰীতমে। প্ৰথমতে ২০২৩ চনৰ ১০ ফেব্ৰুৱাৰীত থিয়েটাৰত মুক্তি পোৱাৰ কথা আছিল, যদিও শ্বেহজাদাক এসপ্তাহৰ পিছত ১৭ ফেব্ৰুৱাৰীত মুক্তি দিয়া হয়। সমালোচকৰ পৰা নেতিবাচক সমালোচনা লাভ কৰা ছবিখনে ব্যৱসায়িকভাৱেও বিফলতা লাভ কৰিছিল। 
## পটভূমি
## কলা-কুশলী
*কাৰ্তিক আৰয়ান: বাণ্টু নন্দৰ চৰিত্ৰত 
*কৃতি ছানন: সমৰা সিঙৰ চৰিত্ৰত 
*পৰেশ ৰাৱাল: বাণ্টুৰ পালক পিতৃ বাল্মিকী উপাধ্যায়ৰ চৰিত্ৰত 
*মনীষা কইৰালা: বাণ্টুৰ জৈৱিক মাতৃ যশোদা 'যশু' নন্দৰ চৰিত্ৰত 
*ৰনিত ৰয়: বাণ্টুৰ জৈৱিক পিতৃ ৰনদীপ নন্দৰ চৰিত্ৰত
*ৰাজপাল যাদৱ: পৰিদৰ্শক সতীশ যাদৱ হিচাপে 
*শচীন খেডেকাৰ: যশোদাৰ পিতৃ আৰু বাণ্টুৰ জৈৱিক দাদা আদিত্য জিন্দলৰ চৰিত্ৰত 
*দেবত্তমা সাহা: বাণ্টুৰ পোষক ভগ্নী আৰু ৰাজৰ জৈৱিক ভগ্নী নিশাৰ চৰিত্ৰত 
*অংকুৰ ৰাথী: বাল্মিকীৰ জৈৱিক পুত্ৰ ৰাজ নন্দৰ চৰিত্ৰত 
*ছানি হিন্দুজা: সাৰঙৰ চৰিত্ৰত 
*ভিন ৰাণা: বিক্ৰান্তৰ চৰিত্ৰত 
*অশ্বিন মুশ্ৰণ: কৈলাস জিন্দলৰ চৰিত্ৰত 
*আলী আছগাৰ: অৰুণৰ চৰিত্ৰত
*শলিনী কাপুৰ: আৰতি জিন্দলৰ চৰিত্ৰত

## তথ্য সংগ্ৰহ
দেবত্তমা সাহা

**দেবত্তমা সাহা** () এগৰাকী ভাৰতীয় অভিনেত্ৰী আৰু গায়িকা যিয়ে মূলতঃ হিন্দী আৰু বাংলা টেলিভিছনত কাম কৰে। চনী টিভিৰ ৰোমান্টিক কমেডী ধাৰাবাহিক ঈশাৰো ঈশাৰো ম্য‍ে আৰু ষ্টাৰ প্লাছৰ ৰোমান্টিক নাটক শৌৰ্য ঔৰ অনোখী কি কাহানীৰ মুখ্য চৰিত্ৰত কৰা অভিনয়ৰ বাবে‍ তেওঁ বেছিকৈ পৰিচিত।

শেহতীয়াকৈ তেওঁ শ্বাহজাদা ছবিত অভিনয় কৰি বলীউডৰ বোলছবিত আত্মপ্ৰকাশ কৰে৷
## প্ৰাথমিক জীৱন
দেবত্তমা সাহাৰ জন্ম মূলতঃ অসমৰ শিলচৰৰ।  তেওঁৰ মতে পিতৃৰ আপত্তিৰ বাবে তেওঁক সৰুতে মাকে গোপনে গায়ন আৰু নৃত্যশিল্পৰ প্ৰশিক্ষণ দিয়াৰ ব্যৱস্থা কৰিছিল।  শিলচৰৰ ডন বস্কো হাইস্কুলৰ পৰা অধ্যয়ন সম্পূৰ্ণ কৰি কলকাতাৰ এমিটি ইউনিভাৰ্চিটিৰ পৰা ইংৰাজী বিষয়ত অনাৰ্ছসহ স্নাতক ডিগ্ৰী লাভ কৰে।

## কৰ্মজীৱন
সাহাই ২০১৬ চনত কালাৰছ বাংলাৰ এ অমৰ গুৰুদক্ষিণাৰ জৰিয়তে নিজৰ কেৰিয়াৰ আৰম্ভ কৰিছিল৷ সুমন দে আৰু বিশ্বৰূপ বন্ধোপাধ্যায়ৰ বিপৰীতে শোই/উমা/নয়ন্তৰৰ চৰিত্ৰত অভিনয় কৰিছিল। নৃত্যশিল্পী হিচাপেও প্ৰশিক্ষণ কামত লগাইছে৷

২০১৯ চনত চনী টিভিৰ ৰোমান্টিক কমেডী ধাৰাবাহিক ঈশাৰো ঈশাৰো ম্য‍েত আত্মপ্ৰকাশ কৰি‍ ড° পৰিনীতি গাংগুলীৰ সমান্তৰাল মুখ্য চৰিত্ৰত মুদি নায়াৰ আৰু ছিমৰণ পৰেঞ্জাৰ বিপৰীতে অভিনয় কৰে৷ শ্ব’টোৰ প্ৰচাৰমূলক ভিডিঅৰ নৃত্যত নৃত্য পৰিৱে‍শন আৰু কৰিঅ’গ্ৰাফী কৰাত সহায় কৰিছিল।

২০২০ চনৰ পৰা ২০২১ চনলৈ ষ্টাৰপ্লাছ টেলিভিছন ধাৰাবাহিক শৌৰ্য ঔৰ অনোখী কি কাহানীত কৰণবীৰ শৰ্মাৰ বিপৰীতে অনোখী ভল্লাৰ মুখ্য চৰিত্ৰত অভিনয় কৰিছিল। ২০২১ চনত শৌৰ্য ঔৰ অনোখী কি কাহানীৰ অন্ত পৰাৰ পাছত জো তেৰা হােৱেগা ভিডিঅ’ গীতটোও গাইছিল আৰু তেওঁ ভিডিঅ’টো পৰিচালনা কৰা শৰ্মাৰ সৈতেও অভিনয় কৰিছিল। আখে‍ বন্ধ কৰ্ক‍ে আৰু মুবাৰক হো নামৰ মিউজিক ভিডিঅ’তো তেওঁক শৰ্মাৰ সৈতে দেখা গৈছিল।

২০২২ চনত আশিস ভৰদ্বাজৰ বিপৰীতে জী টিভি ধাৰাবাহিক মিঠাইত তেওঁক মিঠাই গোসাঁইৰ চৰিত্ৰত দেখা গৈছিল।

২০২৩ চনত ৰোহিত ধাৱন পৰিচালিত চিনেমা শ্বাহজাদাত নিশা উপাধ্যায়ৰ চৰিত্ৰত তেওঁক দেখা গৈছিল।

২০২৩ চনৰ ১২ মে’ত তেওঁ ভিডিঅ’ গীত ৰঞ্জনাত গাইছিল আৰু অভিনয় কৰিছিল। ২০২৪ চনৰ এপ্ৰিল মাহৰ পৰা কালাৰ্ছ টিভিৰ কৃষ্ণ মোহিনীত ফহমান খানৰ বিপৰীতে কৃষ্ণ যোশীৰ চৰিত্ৰত অভিনয় কৰিছিল।

এক সাক্ষাৎকাৰত দেবত্তমাই নিজৰ মনৰ ভাব প্ৰকাশ কৰি এনেদৰে উল্লেখ কৰিছে,"মোৰ জন্মস্থান অসমলৈ গ’লে এতিয়া মোৰ নিজকে‍ চেলিব্ৰিটি যেন লাগে। তেওঁলোকে মোৰ বাবে অনুষ্ঠান আয়োজন কৰে আৰু কি কি যে নকৰে‍! মানুহে মোক ট্ৰেকটো কেনেকৈ আগবাঢ়িব আৰু মোৰ চৰিত্ৰটোৰ বিষয়ে সোধে‍ আৰু মই ইমানেই সুখী অনুভৱ কৰোঁ যে তেওঁলোকে নিয়মিতভাৱে মোৰ ধাৰাবাহিক চায়। আনকি কলকাতাতো মানুহে মোৰ সৈতে‍ চেলফি তুলিবলৈ‍ অনুৰোধ কৰে৷"

## ফিল্মগ্ৰাফী
### টেলিভিছন

### বোলছবি

### মিউজিক ভিডিঅ'

## তথ্য সংগ্ৰহ
লিহিৰি কপৌ

**লিহিৰি কপৌ** () দক্ষিণ-পূব এছিয়া, ক'ৰ'মেণ্ডেল উপকূল আৰু বাংলাদেশৰ স্থানীয় এবিধ অৰ্কিড প্ৰজাতি। অসমতো এইবিধ অৰ্কিড প্ৰাকৃতিকভাৱে পোৱা যায়। 

## প্ৰতিশব্দ আৰু বিভ্ৰান্তি
১৮২০ চনত উইলিয়াম ৰক্সবাৰ্গে *Aerides multiflora* ৰ বৰ্ণনা প্ৰকাশ কৰে। ১৮৮২ চনত জোআও বাৰ্বোছা ৰড্ৰিগেছে *Epidendrum geniculatum* নামেৰে এবিধ ভিন্ন উদ্ভিদৰ বৰ্ণনা প্ৰকাশ কৰে। ইয়াৰ আঠ বছৰৰ পাছত ১৮৯০ চনত জোচেফ ডালটন হুকাৰে বৰ্তমান *Aerides multiflora Roxb.* নামেৰে স্বীকৃতি পোৱা অৰ্কিডৰ বৰ্ণনা প্ৰকাশ কৰে। তেওঁ ইয়াৰ নাম ৰাখে *Epidendrum geniculatum*।

## লগতে চাওক
*জেঠুৱা কপৌ
*বাঁহ কপৌ
*মেকুৰী খুজীয়া কপৌ
*গেজেং কপৌ

## তথ্য সংগ্ৰহ

শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমত পোৱা অৰ্কিডসমূহ
শ্ৰেণী:অসমৰ উদ্ভিদ
মিহিৰজ্যোতি বৰুৱা

**মিহিৰজ্যোতি বৰুৱা** () অসমৰ এগৰাকী মঞ্চ আৰু চলচ্চিত্ৰ অভিনেতা৷ অসমৰ গোলাঘাট জিলাত জন্মগ্ৰহণ কৰা বৰুৱাই বহুকেইখন অসমীয়া চলচ্চিত্ৰত অভিনয় কৰিছে৷ তাৰে ভিতৰত চামেলি মেমচা'ব (১৯৭৫), সূৰ্য তেজৰ অন্য নাম (১৯৯১), বন্ধন (২০০৩), সৰু বোৱাৰী (২০০৩), বাৰুদ (২০০৪) আদি উল্লেখযোগ্য।

## প্ৰাৰম্ভিক জীৱন
১৯৬৩ চনৰ ৮ এপ্ৰিলত অসমৰ গোলাঘাট জিলাত মিহিৰজ্যোতি বৰুৱাৰ জন্ম হয়। তেওঁৰ পিতৃ আছিল শিশুপ্ৰসাদ বৰুৱা আৰু মাতৃ ৰেণুকা বৰুৱা।

বৰুৱাই গোলাঘাটৰ *১ নং টাউন প্ৰাথমিক বিদ্যালয়*ৰ পৰা প্ৰাথমিক শিক্ষা লাভ কৰি ষষ্ঠ শ্ৰেণীলৈকে *যোৰহাট বেজবৰুৱা বয়জ হায়াৰ চেকেণ্ডেৰী স্কুল*ত আৰু পৰৱৰ্তী সময়ত সপ্তম শ্ৰেণীৰ পৰা *গোলাঘাট বেজবৰুৱা উচ্চতৰ মাধ্যমিক বিদ্যালয়*ত পঢ়ি তাৰ পৰাই প্ৰৱেশিকা পৰীক্ষাত উত্তীৰ্ণ হয়। পৰৱৰ্তী সময়ত গোলাঘাট বাণিজ্য মহাবিদ্যালয়ৰ পৰা স্নাতক ডিগ্ৰী গ্ৰহণ কৰে।

## কৰ্মজীৱন
বৰুৱাই ছাত্ৰ অৱস্থাতে তেওঁৰ সহপাঠীৰ লগত ইক’ক্লাব নামৰ অনুষ্ঠান এটাৰ জন্ম দি সেই অনুষ্ঠানৰ পৰা বাদ্যযন্ত্ৰৰ শিল্পী ৰূপে সাংস্কৃতিক জগতত প্ৰৱেশ কৰে। ৮০ৰ দশকৰ প্ৰথমভাগত গোলাঘাটত অনুষ্ঠিতত *ঈদ-বিহু প্ৰীতি সন্মিলন*ত তেওঁ প্ৰথমবাৰৰ বাবে গোলাঘাট এমেচাৰ থিয়েটাৰৰ মঞ্চত এগৰাকী অভিনেতা ৰূপে আত্মপ্ৰকাশ কৰে।

আব্দুল মজিদৰ দ্বাৰা পৰিচালিত চলচ্চিত্ৰ চামেলি মেমচা'বত ছাত্ৰ অৱস্থাতে তেওঁ শিশু চৰিত্ৰৰে বোলছবি জগতত আত্মপ্ৰকাশ কৰে৷ পৰৱৰ্তী সময়ত তেওঁ *ঘৰ সংসাৰ*, *সূৰ্য তেজৰ অন্য নাম*, *শেৱালি*, *বন্ধন*, *সৰু বোৱাৰী*, *বাৰুদ*, *হিৰ’* আদি চলচ্চিত্ৰত অভিনয় কৰিছিল৷

তেওঁ *ভ্ৰাম্যমাণ থিয়েটাৰ* আৰু *মায়াবিনী* নামৰ অসমীয়া ধাৰাবাহিক এখনতো অভিনয় কৰিছিল৷

## চলচ্চিত্ৰপঞ্জী

## মৃত্যু
যকৃত ৰোগত আক্ৰান্ত হৈ থকা বৰুৱাই ২০২৩ চনৰ ৯ মে’ তাৰিখে গুৱাহাটীৰ হেল্থ চিটি হস্পিটেলত দিনৰ ২:২০ বজাত ইহলীলা সম্বৰণ কৰে৷ মৃত্যুৰ সময়ত তেওঁৰ বয়স আছিল ৬০ বছৰ।

## তথ্যসূত্ৰ

## বাহ্যিক সংযোগ
* 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:অভিনেতা
শ্ৰেণী:অসমীয়া চলচ্চিত্ৰৰ অভিনেতা
ধীৰু ভূঞা

**ধীৰু ভূঞা** () আছিল অসমৰ এজন থিয়েটাৰ আৰু চলচ্চিত্ৰ পৰিচালক। ১৯৪২ চনত গুৱাহাটীৰ উজান বজাৰত তেওঁৰ জন্ম হৈছিল।

## কৰ্মৰাজি
তেওঁৰ পৰিচালনা কৰা *[[প্ৰথম ৰাগিনী|প্ৰথম ৰাগিনী (১৯৮৭)]]* চলচ্চিত্ৰই ১৯৮৭ চনৰ ৩৫তম ৰাষ্ট্ৰীয় চলচ্চিত্ৰ মহোৎসৱত অসমীয়া ভাষাৰ শ্ৰেষ্ঠ ছবিৰ শিতানত ৰজত কমল বঁটা লাভ কৰে। এইখন তেওঁৰ দ্বাৰা পৰিচালিত প্ৰথম চলচ্চিত্ৰ। ইয়াৰ উপৰিও তেওঁ অল ইণ্ডিয়া ৰেডিঅ’ৰ গুৱাহাটী কেন্দ্ৰৰ লগত ওতপ্ৰোতভাৱে জড়িত আছিল। তেওঁৰ ৰেডিঅ’ নাটকসমূহৰ ভিতৰত "ফুল আৰু কাঁইট", "বৰুৱাৰ সংসাৰ", "সিঁচা পুখুৰীৰ মাছ", ''শৃংগাৰ শ", “বৃহন্নলাৰ মুক্তি” ইত্যাদি অন্যতম।

চৈয়দ আব্দুল মালিকৰ এটা কাহিনীৰ আধাৰত নিৰ্মিত আৰু তেওঁৰ দ্বাৰা প্ৰযোজিত “কাঠফুলা” নামৰ নাটকখন, অল ইণ্ডিয়া ৰেডিঅ’ৰ ৰাষ্ট্ৰীয় নাটক কাৰ্যসূচীত দুবাৰকৈ প্ৰদৰ্শিত হৈছিল আৰু দেশৰ সকলোবোৰ আঞ্চলিক ভাষাতে সম্প্ৰচাৰিত হৈছিল।
## চলচ্চিত্ৰসমূহ
*ৰতনলাল (১৯৭৫)- অভিনয়।
*প্ৰথম ৰাগিনী (১৯৮৭)- অভিনয় আৰু পৰিচালনা

## বঁটা
“বিৰূপ পৰিস্থিতি আৰু যন্ত্ৰণাকো নেওচি এজনী গাভৰু ছোৱালীৰ সাহস আৰু আশাবাদক চিত্ৰিত কৰা” প্ৰথম ৰাগিনী ছবিয়ে ১৯৮৭ চনৰ ৩৫তম ৰাষ্ট্ৰীয় চলচ্চিত্ৰ মহোৎসৱত অসমীয়া ভাষাৰ শ্ৰেষ্ঠ ছবিৰ শিতানত ৰজত কমল বঁটা লাভ কৰে। এই বঁটাত পৰিচালক ধীৰু ভূঞালৈ ৰজত কমলৰ সৈতে নগদ দহ হাজাৰ টকা আগবঢ়োৱা হয়।

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অভিনেতা
শ্ৰেণী:অসমীয়া চলচ্চিত্ৰৰ অভিনেতা
শ্ৰেণী:অসমীয়া ভাষাৰ চলচ্চিত্ৰ পৰিচালক
বাঁহ কপৌ

**বাঁহ কপৌ** বা **অৰুণ্ডিনা গ্ৰেমিনিফ'লিয়া** () হৈছে অৰ্কিডৰ এটা প্ৰজাতি আৰু ***অৰুণ্ডিনা*** জাতৰ অন্তৰ্গত। এছিয়াৰ এই গ্ৰীষ্মমণ্ডলীয় প্ৰজাতিটো ম্যানমাৰ, ভাৰত, শ্ৰীলংকা, নেপাল, থাইলেণ্ড, ভিয়েটনাম, ৰুকিউ দ্বীপপুঞ্জ, মালয়েছিয়া, ছিংগাপুৰ, চীনৰ পৰা ইণ্ডোনেছিয়া, ফিলিপাইনছ আৰু নিউগিনিলৈকে বিস্তৃত। ৰিউনিয়ন, ফিজি, ফ্ৰেঞ্চ পলিনেছিয়া, মাইক্ৰ'নেছিয়া, ৱেষ্ট ইণ্ডিজ, কোষ্টা ৰিকা, পানামা, বেলিজ আৰু হাৱাইত ই প্ৰাকৃতিক হৈ পৰিছে। ইয়াক **বেম্বো অৰ্কিড** বুলিও কোৱা হয়।

## বিৱৰণ
*অৰুণ্ডিনা গ্ৰেমিনিফ'লিয়া* এবিধ স্থলজ, বহুবৰ্ষজীৱী অৰ্কিড আৰু ইয়াৰ ঠাৰিডাল বেতৰ দৰে। ই ৭০ চে:মি:ৰ পৰা আৰু ২ মি:লৈকে ওখ হ'ব পাৰে। 

ইয়াৰ পাতবোৰ দীঘলীয়া আকৃতিৰ আৰু ই ৯ৰ পৰা ১৯ চে.মি. দীঘল আৰু প্ৰস্থ ০.৮ৰ পৰা ১.৫ চে.মি. বহল হ'ব পাৰে। পাতৰ শীৰ্ষভাগ তীক্ষ্ণ। 
left|thumb|200x200px| বাঁহ কপৌ, ফ্ৰেজাৰছ হিল, মালয়েছিয়া
এই অৰ্কিড গ্ৰীষ্ম আৰু শৰৎ কালত ফুলে। ফুলসমূহ ৭ৰ পৰা ১৬ চে.মি. দৈৰ্ঘ্য আৰু ৫–৮ চে.মি. ব্যাসৰ। বেঙুনীয়াৰ সৈতে গোলাপী ৰঙৰ পাহিৰ সৈতে শুকুলা পাপৰি থাকে। ফুল ফুলাৰ পিছত ঠাৰিৰ মূৰৰ ওচৰত প্ৰায়ে সৰু সৰু পুলি গজে। মাটিৰ সংস্পৰ্শ পালে ইহঁতে বংশবৃদ্ধিত সহায় কৰে।

## জাত
বৰ্তমান বাঁহ কপৌৰ দুটা প্ৰজাতি স্বীকৃতিপ্ৰাপ্ত (মে' ২০১৪):

* *অৰুণ্ডিনা গ্ৰেমিনিফ'লিয়া* ভেৰাইটি *গ্ৰেমিনিফ'লিয়া*
* *অৰুণ্ডিনা গ্ৰেমিনিফ'লিয়া* ভেৰাইটি *ৰেভলুটা*

## তথ্য সংগ্ৰহ

শ্ৰেণী:অৰ্কিড
শ্ৰেণী:উদ্ভিদজগত
শ্ৰেণী:অসমৰ উদ্ভিদ
ৰজনীগন্ধাৰ চকুলো

**ৰজনীগন্ধাৰ চকুলো** এখন অসমীয়া উপন্যাস৷ লেখক চৈয়দ আব্দুল মালিক৷ উপন্যাসখন ৰচনা কৰা হৈছে ১৯৮০ চনত৷

## উপন্যাসখনৰ চমু বিৱৰণ

## চৰিত্ৰসমূহ

## তথ্য সংগ্ৰহ

## বাহ্যিক সংযোগ
*

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
কবীৰবড়

**কবীৰবড়** (ইংৰাজী: Kabirvad) হৈছে নৰ্মদা নদীৰ এটা সৰু নদী দ্বীপত অৱস্থিত এজোপা বট গছ। ই ভাৰতৰ গুজৰাটৰ ভাৰুচ জিলাত অৱস্থিত। এই গছ আৰু ঠাইখন পঞ্চদশ শতিকাৰ ৰহস্যবাদী-কবি কবীৰৰ সৈতে জড়িত, আৰু স্থানত কবীৰক উৎসৰ্গিত এটা মন্দিৰ নিৰ্মাণ কৰা হৈছে। এই ঠাইখন ধৰ্মীয় স্থানৰ লগতে জনপ্ৰিয় পৰ্যটনস্থলী।।  

## ইতিহাস
আলেকজেণ্ডাৰ দ্য গ্ৰেটৰ এজন এডমিৰেল নিয়াৰকাছে নৰ্মাদা নদীৰ পাৰত থকা এটা বৃহৎ নমুনাৰ বৰ্ণনা কৰিছিল, সম্ভৱতঃ কবীৰবড়। গছজোপাৰ চালি ইমানেই বিস্তৃত আছিল যে ইয়াত ৭ হাজাৰ মানুহক আশ্ৰয় দিয়া হৈছিল।  পিছলৈ জেমছ ফৰ্বছে (১৭৪৯–১৮১৯) তেওঁৰ প্ৰাচ্য স্মৃতিগ্ৰন্থত (১৮১৩–১৮১৫) ইয়াৰ পৰিধি প্ৰায় ৬১০ মিটাৰ (২,০০০ ফুট) আৰু ইয়াৰ ডাল ৩,০০০ তকৈ অধিক বুলি বৰ্ণনা কৰে। বৰ্তমান ইয়াৰ চালিৰ আয়তন ১৭,৫২০ মিটাৰ বৰ্গফুট (৪.৩৩ একৰ), পৰিধি ৬৪১ মিটাৰ (২,১০৩ ফুট)।

ভৰুচৰ পৰা শুক্লতীৰ্থ হৈ ঝানোৰলৈ কবীৰবড় নামেৰে জনাজাত এখন ঠাই আছে।  ইয়াৰ পৰা নাও যাত্ৰাই মানুহক নদী দ্বীপলৈ লৈ আহে। 
স্থানীয় কিংবদন্তি অনুসৰি গুজৰাটৰ ভাৰুচ জিলাৰ মংগলেশ্বৰৰ ওচৰৰ শুক্লতীৰ্থ গাঁৱত জীৱন আৰু তত্ত্ব নামৰ দুজন ব্ৰাহ্মণ ভাতৃ আছিল।  এদিন দুয়ো ভাতৃয়ে এজন প্ৰকৃত সাধুক বিচাৰিবলৈ অনুপ্ৰাণিত হৈছিল।  তেনে কৰিবলৈ তেওঁলোকে নিজৰ চোতালত বেন গছৰ শুকান ডাল এটা ৰোপণ কৰিলে আৰু অনুমান কৰিলে যে যিজন সাধুই শুকান ডালটোক সেউজীয়া কৰি তুলিব তেওঁ প্ৰকৃত সাধু হ'ব।  শেষত তেওঁলোকে এই সিদ্ধান্তত উপনীত হয় যে কবীৰ চাহাব জীয়ে শিপাটো সেউজীয়া কৰি পেলাইছিল আৰু সেয়েহে তেওঁ এজন প্ৰকৃত সাধু। সেই কিংবদন্তি অনুসৰি এই শিপাৰ বিকাশ ঘটি কবীৰবড় পৰিণত হয়।
## তথ্য সংগ্ৰহ

শ্ৰেণী:ভাৰতৰ পৰ্যটনস্থলী
কল্কি

**কল্কি** () বা **কলকিন** হৈছে বিষ্ণুৰ দশম তথা অন্তিম অৱতাৰ। বৈষ্ণৱ ব্ৰহ্মাণ্ডতত্ত্ব অনুযায়ী অন্তহীন অস্তিত্ব চক্ৰৰ (*কৃত*) চাৰিটা সময়ৰ ভিতৰত অন্যতম কলিযুগৰ অন্ত পেলাবলৈ তেওঁৰ আবিৰ্ভাৱ হোৱা বুলি বৰ্ণনা কৰা হৈছে। কোৱা হৈছে যে কলিযুগৰ শেষত কল্কিৰ দ্বাৰা অস্তিত্বৰ চক্ৰত সত্যযুগৰ পুনৰ সূচনা হ’ব। 

পুৰাণত কল্কিক হাতত অগ্নিৰে সজ্জিত তৰোৱাল লৈ শুকুলা ঘোঁৰাত উঠি অধৰ্ম দূৰ কৰিবলৈ আটাইতকৈ অন্ধকাৰ আৰু ধ্বংসাত্মক সময়ছোৱাৰ অন্ত পেলাই সত্যযুগৰ সূচনা কৰি অস্তিত্বক সজীৱ কৰি তোলা অৱতাৰ হিচাপে বৰ্ণনা কৰা হৈছে। বিভিন্ন পুৰাণৰ মাজত কল্কিৰ বৰ্ণনা আৰু বিৱৰণ ভিন্ন হোৱা দেখা যায়। বৌদ্ধ গ্ৰন্থসমূহতো কল্কিৰ উল্লেখ পোৱা যায়।

কল্কি অৱতাৰৰ বিষয়ে শিখ গ্ৰন্থতো ভৱিষ্যদ্বাণী কৰা হৈছে।

## ব্যুৎপত্তি
কল্কি নামটো কাল (সময়, কলিযুগ) শব্দৰ পৰা উদ্ভৱ হৈছে। সংস্কৃত স্ত্ৰোত্ৰত এই অৱতাৰক কৰ্কি বুলি উল্লেখ কৰা হৈছে।
## বিৱৰণ

### হিন্দু গ্ৰন্থ
কল্কি হৈছে বিষ্ণুৰ *অৱতাৰ*। গৰুড় পুৰাণত বিষ্ণুৰ দহটা অৱতাৰৰ তালিকা দিয়া হৈছে আৰু কল্কি ইয়াৰে দশম অৱতাৰ। তেওঁক কলিযুগৰ শেষত আবিৰ্ভাৱ হোৱা অৱতাৰ বুলি বৰ্ণনা কৰা হৈছে। তেওঁ *কলিযুগৰ* আটাইতকৈ অন্ধকাৰ, অৱক্ষয়ী, আৰু বিশৃংখল পৰ্যায়ৰ অন্ত পেলাই অধৰ্ম দূৰ কৰি সত্যযুগৰ সূচনা কৰে। তেওঁ সময়ৰ নতুন চক্ৰ এটা পুনৰ আৰম্ভ কৰে। পুৰাণত তেওঁক ব্ৰাহ্মণ যোদ্ধা বুলি বৰ্ণনা কৰা হৈছে।
[thumb|150px|left| [ভাৰত|ভাৰতৰ গুজৰাটৰ পাটনত ৰাণী কি ভাৱ কুঁ‌ৱাৰ দেৱালত কল্কি অৱতাৰৰ মূৰ্তি। ]]
*[[মহাভাৰত|মহাভাৰতত]]* প্ৰথমবাৰৰ বাবে কল্কিৰ উল্লেখ পোৱা যায়।  সম্ভৱতঃ বংগত ৰচিত কল্কি পুৰাণ নামৰ এখন তুলনামূলকভাৱে শেহতীয়া আৰু সৰু গ্ৰন্থও পোৱা গৈছে। ই ১৮ শতিকাত ৰচিত বুলি অনুমান কৰা হৈছে। ৱেণ্ডী ডনিগাৰে *কল্কি পুৰাণত* সন্নিৱিষ্ট কল্কিৰ আখ্যান ১৫০০ৰ পৰা ১৭০০ খ্ৰীষ্টাব্দৰ ভিতৰৰ বুলি মত প্ৰকাশ কৰে।

কল্কি পুৰাণ অনুযায়ী কুশমা আৰু মদন পৰিয়ালত শম্বলা নামৰ এখন গাঁৱত কল্কিৰ জন্ম হৈছিল। কম বয়সতে তেওঁক পৰশুৰামৰ তত্ত্বাৱধানত ধৰ্ম, কৰ্ম, অৰ্থ, জ্ঞান আদি বিষয় আৰু সামৰিক প্ৰশিক্ষণৰ শাস্ত্ৰ শিকোৱা হয়। তাৰ পিছত তেওঁ শিৱক আৰাধনা কৰে। শিৱ সন্তুষ্ট হৈ তেওঁক দেৱদত্ত (গৰুড়ৰ অৱতাৰ) নামৰ এটা শুকুলা দৈৱিক ঘোঁৰা, এখন তৰোৱাল আৰু সৰ্বজ্ঞানী শুক নামৰ এটা কপৌ প্ৰদান কৰে। অন্যান্য দেৱতা, দেৱী আৰু সন্তই তেওঁক বিভিন্ন সামগ্ৰী প্ৰদান কৰে। তেওঁ বহুকেইখন যুদ্ধত অৱতীৰ্ণ হৈ অশুভ শক্তিৰ অন্ত পেলায়। ত্তেওঁ এক নতুন যুগৰ আৰম্ভণি কৰে আৰু তাৰ পিছত বৈকুণ্ঠলৈ প্ৰস্থান কৰে।

অগ্নি পুৰাণতো কল্কিৰ ভূমিকাৰ বিষয়ে বৰ্ণনা কৰা হৈছে।

### জন্ম আৰু আগমনৰ বিষয়ে ভৱিষ্যদ্বাণী
পুৰাণত বৰ্ণিত সময়ৰ লেখ কল্পৰ হিচাপত *কলিযুগ* ৪ লাখৰ পৰা ৪ লাখ ৩২ হাজাৰ বছৰৰ ভিতৰত চলিব বুলি বিভিন্ন ধৰণে অনুমান কৰা হৈছে। কিছুমান বৈষ্ণৱ গ্ৰন্থত *কলিযুগৰ* অন্ত পেলাবলৈ আৰু এক নতুন যুগৰ সৈতে পৃথিৱীখনক নতুনকৈ সৃষ্টি কৰিবলৈ *প্ৰলয়ৰ* দিনা শুকুলা ঘোঁৰাত উঠি কল্কিৰ আবিৰ্ভাৱ হ'ব বুলি পূৰ্বানুমান কৰা হৈছে।

## তথ্য সংগ্ৰহ

শ্ৰেণী:হিন্দু দেৱতা
শ্ৰেণী:হিন্দু ধৰ্ম
সত্যপ্ৰেম কি কথা (চলচ্চিত্ৰ)

**সত্যপ্ৰেম কী কথা** () হৈছে সমীৰ বিদৱান পৰিচালিত এখন আগন্তুক ভাৰতীয় হিন্দী ভাষাৰ সংগীতৰ ৰোমান্টিক নাটক ছবি। নাডিয়াডৱালা গ্ৰেণ্ডছন এণ্টাৰটেইনমেণ্ট আৰু নমহ পিকচাৰ্ছৰ যৌথ প্ৰযোজনা এই ছবিখনত অভিনয় কৰিছে কাৰ্তিক আৰ্য্যান আৰু কিয়াৰা আদৱানীয়ে।

২০২১ চনৰ জুন মাহত ঘোষণা কৰা ছবিখনৰ প্ৰধান ফটোগ্ৰাফী ২০২২ চনৰ ছেপ্টেম্বৰৰ পৰা আৰম্ভ হৈছিল আৰু ২০২৩ চনৰ এপ্ৰিল মাহত সমাপ্ত হৈছিল।২০২৩ চনৰ ২৯ জুনত ছবিখন থিয়েটাৰত মুক্তি পোৱাৰ কথা।

## কলা-কুশলী
*কাৰ্তিক আৰ্য্যান: সত্যপ্ৰেম "সত্তু" আগৰৱালাৰ চৰিত্ৰত 
*কিয়াৰা আদৱানী: কথা দেশাইৰ চৰিত্ৰত 
*গজৰাজ ৰাও: সত্তুৰ পিতৃ হিচাপে 
*সুপ্ৰিয়া পাঠক: সত্তুৰ মাতৃ হিচাপে 
*ৰাজপাল যাদৱ
*সিদ্ধাৰ্থ ৰাণ্ডেৰিয়া
*অনুৰাধা পেটেল
## মুক্তি
সত্যপ্ৰেম কী কাহিনী ২০২৩ চনৰ ২৯ জুনত মুক্তি পোৱাৰ কথা।

## তথ্য সংগ্ৰহ

শ্ৰেণী:২০২৩ বৰ্ষৰ চলচ্চিত্ৰ
তাৰ পৰা উভতি আহিছোঁ আমি য'ত নাছিলোঁ

**তাৰ পৰা উভতি আহিছোঁ আমি য'ত নাছিলোঁ** () কবি মৃদুল হালৈয়ে ৰচনা কৰা অসমীয়া কবিতাৰ এক সংকলন। এই সংকলনটো আঁক-বাক প্ৰকাশনে ২০২২ চনৰ জুলাই মাহত প্ৰকাশ কৰে। এইখন হালৈৰ তৃতীয় কাব্য সংকলন। ইয়াত মুঠ ৩৫টা কবিতা সন্নিৱিষ্ট কৰা হৈছে। 

## কবিতাসমূহ

*এই উজ্জ্বলতাই 
*তাৰ পৰা উভতি আহিছো আমি য'ত নাছিলোঁ
*যি হ'ল নহ'বৰ হ'ল 
*কাৰ্ফিউৰ মহানগৰত 
*হয়তো জীৱন 
*এই দেশ কুশলে আছে 
*অন্য আয়োজন 
*আৰুনো কি ক'বলৈ বাকী আছে? 
*যুদ্ধবন্দী 
*যদিও কাল তোমাৰ নাম 
*ধোঁৱাফুল 
*ভালপোৱাৰ কাব্য 
*স্মৃতি 
*অন্তত 
*প্ৰথম জোন 
*আহিনে আমনি কৰা তৰাজাক 
*অন্তৰতম 
*অলপ নিৰ্জনতা 
*মোৰ নদীয়ে 
*অকাল বোধন 
*'সৰুফুল'ৰ বাবে এটা কবিতা 
*ৰাতিৰ কবিতা 
*খুলি থোৱা খিৰিকীখনে 
*গৰু 
*আৰু এদিন এনেকৈয়ে 
*ম‍ই 
*ম‍ই তোমাৰ প্ৰাচীন উপাসকজন 
*তুমি 
*বালিৰ দুহাত 
*অসম্ভৱ অনুবাদ 
*ৰুমাল-২ 
*ক'লা কবিতা 
*বিপন্নতাৰ পদ্য 
*ৰাগি 
*জোন 

## কবিৰ চমু পৰিচয়

মৃদুল হালৈৰ প্ৰথম কাব্যগ্ৰন্থ 'অকলে আছোঁ‌ কুশলে আছোঁ‌'ৰ বাবে তেওঁ ২০১৩ চনত ‘মুনীন বৰকটকী বঁটা’ আৰু ২০১৫ চনত ‘সাহিত্য অকাদেমি যুৱ পুৰস্কাৰ’ লাভ কৰিছিল। অসমীয়া কবিতাক প্ৰতিনিধিত্ব কৰি তেওঁ সাহিত্য অকাদেমিৰ একাধিক সৰ্বভাৰতীয় সন্মিলনত ভাগ লৈছে। তদুপৰি তেওঁ ইন্দোৰত আকাশবাণীয়ে আয়োজন কৰা 'নেশ্যনেল ছিম্পছিয়াম অৱ পয়েটছ', বাজা ফাউণ্ডেশ্যনে নতুন দিল্লীত আয়োজন কৰা 'বাক : দ্য ৰাজা বায়েনেল অব ইণ্ডিয়ান পয়েট্ৰী', 'জয়পুৰ লিটাৰেচাৰ ফেষ্টিভেল' আদি ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ৰ অনুষ্ঠানত ভাগ লৈছে। তেওঁৰ কবিতা হিন্দী, ইংৰাজী, বাংলা আদি ভাষালৈ অনূদিত হৈছে। হালৈ পেছাত এগৰাকী সাংবাদিক।

## তথ্য সংগ্ৰহ

শ্ৰেণী:অসমীয়া গ্ৰন্থ
বটা

**বটা** বা **বটাঁ‌** () অসমৰ সংস্কৃতিত ব্যৱহাৰ হোৱা এবিধ কাঁ‌হৰ সঁ‌জুলি। শব্দ ডট অৰ্গৰ মতে বটা হৈছে কটা তামোল বা নৈবেদ্য আদি থোৱা এবিধ শৰাইতকৈ চাপৰ ধাতুৰ পাত্ৰ৷ বিভিন্ন মাংগলিক কাম-কাজৰ লগতে অতিথি অভ্যৰ্থনা কৰিবলৈ তামোল-পাণ আগবঢ়াওঁ‌তে বটাৰ ব্যৱহাৰ হয়। কোনো কোনো ক্ষেত্ৰত পিতলেৰে সজা বটাও ব্যৱহাৰ হয়। সন্মানীয় লোকক বস্ত্ৰ আদি যাচি সন্মান প্ৰদৰ্শন কৰোঁতে বটাত আগবঢ়োৱা হয়। বিবাহৰ অভ্যৰ্থনা অনুষ্ঠানত দৰা-কইনা আৰু পৰিয়ালৰ লোকে শৰাই বা বটাত তামোল-পাণ, গুৱামুৰি আদি লৈ থাকি অভ্যাগতক আদৰণি জনোৱাৰ নিয়ম প্ৰচলিত। মাংগলিক অনুষ্ঠানৰ বাবে ৰাইজক নিমন্ত্ৰণ জনাবলৈ গ'লে বটাত তামোল-পাণ আগবঢ়োৱা হয়।

## বিৱৰণ
বটা এখনত দুটা ভাগ থাকে: এটা হৈছে ওপৰৰ কাঁ‌হীৰ দৰে ঘূৰণীয়া বহল অংশ আৰু এটা খুৰা বা ধাৰক। ধাৰকডাল তলফাললৈ বহলাই মেলখোৱা হয় যাতে বটাখন সমতল পৃষ্ঠত থিয় কৰাই ৰাখিব পৰা যায়। এই দুই অংশ সাধাৰণতে তামৰ গজালেৰে জোৰা লগোৱা হয়। বটাখন কাঁ‌হেৰে প্ৰস্তুত কৰা হয় আৰু কাঁ‌হীৰ দৰে অংশটোত বিভিন্নধৰণৰ নক্সা কাটি সজোৱা হয়। পিতলেৰে সজা বটাও সুলভ। 

## লোকগাথাত বটা
;বিহুনাম
অ' নাজীতৰা ওলাই দেখা দিয়া
হাতত পাণ-বটা লৈ ৰাইজক সেৱা কৰা।

## তথ্য সংগ্ৰহ

শ্ৰেণী:অসমৰ সংস্কৃতি
বাণিজ্য আৰু উদ্যোগ মন্ত্ৰালয় (ভাৰত)

**বাণিজ্য আৰু উদ্যোগ মন্ত্ৰালয়ে** দুটা বিভাগ পৰিচালনা কৰে, বাণিজ্য বিভাগ আৰু উদ্যোগ আৰু অভ্যন্তৰীণ বাণিজ্য প্ৰসাৰৰ বিভাগ। মন্ত্ৰালয়ৰ অধ্যক্ষ হ'ল কেবিনেট মন্ত্ৰী। 

## বাণিজ্য আৰু উদ্যোগ মন্ত্ৰী

**বাণিজ্য আৰু উদ্যোগ মন্ত্ৰী** হৈছে বাণিজ্য আৰু উদ্যোগ মন্ত্ৰালয়ৰ মুৰব্বী আৰু ভাৰত চৰকাৰৰ কেবিনেট মন্ত্ৰীসকলৰ এজন। স্বাধীন ভাৰতৰ প্ৰথম বাণিজ্য আৰু উদ্যোগ মন্ত্ৰী আছিল শ্যামা প্ৰসাদ মুখাৰ্জী। বৰ্তমানৰ মন্ত্ৰী হ'ল ভাৰতীয় জনতা পাৰ্টিৰ পিয়ুষ গোৱেল। পিয়ুষ গোৱেল তেখেতে ২০১৯ চনৰ ৩১ মে'ত সুৰেশ প্ৰভুৰ পৰা দায়িত্ব লয়।

## ভূতপূৰ্ব মন্ত্ৰী সকলঃ উদ্যোগ

## ভূতপূৰ্ব মন্ত্ৰীসকল : বাণিজ্য

## বৰ্তমানৰ মন্ত্ৰীসকল: বাণিজ্য আৰু উদ্যোগ

## বাণিজ্য আৰু উদ্যোগ মন্ত্ৰালয়ৰ ৰাজ্যিক মন্ত্ৰীসকল

## বাণিজ্য বিভাগ
বিভাগটোক বহুপাক্ষিক আৰু দ্বিপাক্ষিক বাণিজ্যিক সম্পৰ্ক, ৰাজ্যিক বাণিজ্য, ৰপ্তানি প্ৰচাৰ ব্যৱস্থা, আৰু কিছুমান ৰপ্তানি মুখী উদ্যোগ আৰু সামগ্ৰীৰ বিকাশ আৰু নিয়ন্ত্ৰণ সম্পৰ্কীয় বৈদেশিক বাণিজ্য নীতি আৰু দায়িত্ব প্ৰস্তুত আৰু ৰূপায়ণ কৰাৰ দায়িত্ব দিয়া হৈছে। 

মসৃণ কাম-কাজৰ বাবে বিভাগটোক আঠটা বিভাগত বিভক্ত কৰা হৈছে :-

* প্ৰশাসনিক আৰু সাধাৰণ বিভাগ
* বাণিজ্য আৰু উদ্যোগ মন্ত্ৰালয় ভাৰত
* বিত্ত বিভাগ
* অৰ্থনৈতিক বিভাগ
* বাণিজ্য নীতি বিভাগ
* বৈদেশিক বাণিজ্য টেৰিটৰিয়েল বিভাগ
* ৰাজ্যিক বাণিজ্য আৰু আন্তঃগাঁথনি বিভাগ
* যোগান বিভাগ
* বাগিচা বিভাগ

বিভাগৰ প্ৰশাসনিক নিয়ন্ত্ৰণত থকা বিষয়সমূহ হ'ল:- 
* আন্তঃৰাষ্ট্ৰীয় বাণিজ্য
* বৈদেশিক বাণিজ্য
* ৰাজ্যিক ব্যৱসায়
* ভাৰতীয় বাণিজ্য সেৱাৰ ব্যৱস্থাপনা
* বিশেষ অৰ্থনৈতিক মণ্ডল

## উদ্যোগ আৰু অভ্যন্তৰীণ বাণিজ্যৰ প্ৰসাৰ বিভাগ
এই বিভাগটো ১৯৯৫ চনত প্ৰতিষ্ঠা কৰা হৈছিল, আৰু ২০০০ চনত ঔদ্যোগিক উন্নয়ন বিভাগ ইয়াৰ সৈতে একত্ৰিত কৰা হৈছিল। ৰাষ্ট্ৰীয় অগ্ৰাধিকাৰ আৰু আৰ্থ-সামাজিক উদ্দেশ্যৰ প্ৰতি লক্ষ্য ৰাখি ঔদ্যোগিক খণ্ডৰ বিকাশৰ বাবে প্ৰচাৰমূলক আৰু উন্নয়নমূলক পদক্ষেপ প্ৰস্তুত আৰু ৰূপায়ণৰ বাবে এই বিভাগদায়বদ্ধ। যদিও ব্যক্তিগত প্ৰশাসনিক মন্ত্ৰালয়ে তেওঁলোকক আৱণ্টন কৰা নিৰ্দিষ্ট উদ্যোগবোৰৰ উৎপাদন, বিতৰণ, বিকাশ আৰু পৰিকল্পনাৰ দিশবোৰ চোৱাচিতা কৰে, উদ্যোগ আৰু অভ্যন্তৰীণ বাণিজ্যৰ প্ৰচাৰ বিভাগ সামগ্ৰিক ঔদ্যোগিক নীতিৰ বাবে দায়বদ্ধ। ই দেশলৈ এফডিআই প্ৰবাহৰ সুবিধা আৰু বৃদ্ধিৰ বাবেও দায়বদ্ধ। ডব্লিউপিআই (পাইকাৰী মূল্য সূচক) গণনা কৰাটোও ইয়াৰ দায়িত্ব। 

উদ্যোগ আৰু অভ্যন্তৰীণ বাণিজ্যৰ প্ৰচাৰ বিভাগ পেটেণ্ট, ডিজাইন, ট্ৰেডমাৰ্ক, কপিৰাইট আৰু সামগ্ৰীৰ ভৌগোলিক ইংগিত সম্পৰ্কীয় বৌদ্ধিক সম্পত্তিঅধিকাৰৰ বাবেও দায়বদ্ধ আৰু তেওঁলোকৰ প্ৰচাৰ আৰু সুৰক্ষা সম্পৰ্কীয় পদক্ষেপৰ তত্ত্বাৱধান কৰে। 

শেহতীয়াকৈ বাণিজ্য আৰু উদ্যোগ মন্ত্ৰালয়ৰ দ্বাৰা ৰাষ্ট্ৰীয় ষ্টাৰ্টআপ বঁটা আৰম্ভ কৰা হৈছে মাননীয় প্ৰধানমন্ত্ৰী নৰেন্দ্ৰ মোদীয়ে ঘোষণা কৰা প্ৰথম ৰাষ্ট্ৰীয় ষ্টাৰ্টআপ দিৱসৰ প্ৰাকমুহূৰ্তত 46টা ষ্টাৰ্টআপক স্বীকৃতি দিছে। উদচালো (udChalo), ৰতন টাটা সমৰ্থিত ৰেপোছ (Repos) আৰু অন্যান্য উল্লেখযোগ্য ষ্টাৰ্টআপ বিজয়ীসকলৰ ভিতৰত আছে। 

## বাহ্যিক সংযোগসমূহ
* বাণিজ্য বিভাগ
* শিল্প আৰু অভ্যন্তৰীণ বাণিজ্যৰ প্ৰসাৰৰ বিভাগ 

## তথ্যসূত্ৰ


শ্ৰেণী:ভাৰত
ময়ুৰী (দুৰ্যোধনৰ পত্নী)

**ময়ূৰী** দুৰ্যোধনৰ পত্নী আৰু মহাভাৰতৰ এক চৰিত্ৰ আছিল। পত্নী হিচাপে মূলতঃ দুৰ্যোধনৰ প্ৰতি গভীৰ প্ৰেম থকা ভানুমতীও ময়ূৰীৰ বান্ধৱী আৰু তথাকথিত ভগ্নী আছিল। দুয়োজনে এজনে আনজনক ভাল পাইছিল আৰু সন্মান কৰিছিল।  দুৰ্যোধনে দেখা ধুনীয়া মহিলাসকলৰ ভিতৰত তেওঁ আছিল অন্যতম। কোৱা হয় যে ভানুমতীৰ লগত ময়ূৰীকো অপহৰণ কৰা হৈছিল যদিও ময়ূৰীয়ে মৰ্যাদাৰ চিন স্বৰূপে, তেওঁৰ আৰু তেওঁৰ বান্ধৱী (ভানুমতী)ৰ যত্ন লৈছিল। ময়ূৰী হয়তো বৃশালীৰ বান্ধৱী আছিল, য'ত তেওঁ কৰ্ণৰ পত্নী আছিল। গান্ধাৰী, কৌৰৱ ৰাণী দুগৰাকীৰ প্ৰকৃত শাহুৱেক আছিল। ময়ূৰীয়ে ডাঙৰ বায়েক হিচাপে ভানুমতীৰ কথা মানিছিল। ৰাণী ময়ূৰীক লক্ষ্মণ কুমাৰ আৰু লক্ষ্মণাৰ মূল মাতৃ হিচাপে গণ্য কৰা হয়।  তেওঁৰ কন্যা লক্ষ্মণাই সাম্বাক বিয়া কৰাইছিল। দুৰ্যোধনৰ ৰাণীসকলক হস্তীনাপুৰৰ কুৰু ৰাণী হিচাপে ক'ব পাৰি। ভানুমতী আৰু অৰ্জুনৰ বিবাহৰ ফল হ’ল যদিও ময়ূৰীয়ে অৰ্জুনক বিয়া কৰাই নিদিলে।

## বিবাহ
ত্ৰিলোকপুৰ ৰাজ্যত এবাৰ ৰজা বসন্তৰাজে কন্যাৰ বিয়াৰ বাবে স্বয়ম্বৰ পাতিছিল। সেই বিয়াত শিশুপাল, জৰাসন্ধ, সতদনৱা, অশোককে ধৰি বহু ৰাজকুমাৰে ৰাজকুমাৰী ময়ুৰীৰ বিবাহৰ বাবে আহিছিল। যুৱৰাজ দুৰ্যোধনে দ্ৰৌপদী ৰ স্বয়ম্বৰৰ সপোন দেখি বহু দিন টোপনি নাহিল। কৰ্ণ,তেওঁৰ প্ৰিয় বন্ধু আৰু শকুনি মামা, তেওঁৰ ককাকে দুৰ্যোধনক কয় যে ভানুমতীৰ দৰে সৌন্দৰ্য্যৰ কুমাৰীৰ দৰে আছিল ধুনীয়া শান্ত ময়ুৰীৰ কথা। দুৰ্যোধনে কৰ্ণৰ লগত গৈ ৰাজপুৰা নগৰ প্ৰতিষ্ঠা কৰে। প্ৰতিষ্ঠা হোৱাৰ পিছত সকলো ৰাজকুমাৰ বহি থকা স্বয়ংভাৰত যায়। লগতে দাসী আৰু বডিগুৰাড আছিল আৰু স্বামীক বাছি লৈ স্বয়ম্বৰত মালা লৈ ধুনীয়া ৰাজকুমাৰী সোমাই আহিছিল যদিও যুৱৰাজ দুৰ্যোধনৰ ওচৰ চাপি অহাৰ লগে লগে তেওঁক প্ৰত্যাখ্যান কৰি গুচি গ’ল। দুৰ্যোধন যিয়ে ময়ূৰীৰ সৌন্দৰ্য্যত উন্মাদ হৈ পৰিছিল, তেওঁ ৰাজকুঁৱৰীক অপহৰণ কৰিছিল আৰু তেওঁ আৰু সখা কৰ্ণয়ে ময়ূৰীৰ দেহৰক্ষী সৈনিকসকলক তেওঁলোকৰ সৈতে যুঁজ দিবলৈ প্ৰত্যাহ্বান জনাইছিল। যুদ্ধৰ অন্তত দুৰ্যোধনে ময়ূৰীক হস্তিনপুৰা লৈ লৈ যায় আৰু অৱশেষত ময়ূৰীয়ে তেওঁৰ সৈতে বিবাহত বহিবলৈ সন্মত হয়।

### বৰ্ষাৰ বিয়া
দুৰ্যোধনে ময়ূৰীক অপহৰণ কৰাৰ পিছত বছৰ দুৰ্যোধনৰ ৰথৰ পিছে পিছে গ’ল। হস্তিনাপুৰা পোৱাৰ পিছত কৰ্ণই বৰষাৰ প্ৰেমিক হোৱাৰ বাবে বৰ্ষাক বিয়া কৰাইছিল।

## মহাভাৰতত বৰ্ণনা
তাইৰ শাহুৱেকে গন্ধাৰী চমুকৈ বৰ্ণনা কৰিছিলকৃষ্ণলৈ।  

 

কৃষ্ণক কৈ থাকোঁতে গান্ধাৰীয়ে বোৱাৰীৰ বিষয়ে এটা উক্তি দিওঁতে প্ৰায় চকুলো ওলাই আহিছিল। লক্ষ্মণাই মাক দুগৰাকীক পোহপাল দিছিল। ভানুমতী হিপ হেৰুৱাই ময়ুৰীৰ লগত গিৰিয়েকৰ শেষ ৰীতি-নীতিৰ বাবে গৈছিল। ইণ্ডোনেছিয়াৰ লোককথাত হয়তো এইটো লক্ষ্য কৰা হৈছে যে ময়ুৰী এগৰাকী অহংকাৰী মহিলা আছিল আৰু ভানুমতীয়ে তেওঁৰ নায়কক হত্যা কৰাৰ বাবে ভীমক গালি পাৰিছিল আৰু কৈছিল যে ৰাণী দ্ৰৌপদী প্ৰথমে মৰিব আৰু বাকী পাণ্ডৱ সকলৰ পিছত মৃত্যু হ’ব।

## ময়ুৰীৰ লগত ভানুমতীৰ বৰ্ণনা
ভানুমতীক ডাঙৰ ডাঙৰ নিতম্বৰ নাৰী বুলি ভালকৈ বৰ্ণনা কৰা হৈছিল আৰু ময়ুৰীক শাহুৱেকে ৰাণী দুগৰাকীক বৰ্ণনা কৰাৰ সময়ত মটৰৰ দৰে দেখাত নিস্তব্ধ মহিলা বুলি বৰ্ণনা কৰা হৈছিল। চোৱা, হে মাধৱ, ময়ুৰীয়ে হাতেৰে মূৰত আঘাত কৰি, ভানুমতী আৰু ময়ুৰীৰ নায়ক দুৰ্যোধন স্বামী আৰু হস্তিনপুৰৰ ৰজাৰ বুকুত পৰি যায়। ময়ুৰী আৰু ভানুমতীক তেওঁলোকৰ সৌন্দৰ্য্যৰ বাবে মহাভাৰতৰ নায়িকা বুলি বৰ্ণনা কৰা হৈছে। 
শ্ৰেণী:মহাভাৰতৰ চৰিত্ৰ

## জনপ্ৰিয় সংস্কৃতিত
* বিনীশা ঘোৰপাদে কুৰুক্ষেত্ৰত ময়ুৰীৰ চৰিত্ৰত অভিনয় কৰিছিল। 

* কৰ্ণ সাংগিনীত ময়ুৰীৰ চৰিত্ৰত অভিনয় কৰিছিল মানালী শ্বাহে। 

*ব্ৰ চোপ্ৰাৰ মহাভাৰত]ত আৰ্শিন মেহতাই ময়ুৰীৰ চৰিত্ৰত অভিনয় কৰিছিল। 

* অপৰ্ণ দেশমুখে দ্ৰৌপদী ত ময়ুৰীৰ চৰিত্ৰত অভিনয় কৰিছিল।

## ৰেফাৰেন্স
নেকিবুজ জামান

**নেকিবুজ জামান** () অসমৰ এগৰাকী শল্য চিকিৎসক। তেখেতক ১৯৮৩ চনত চিকিৎসা সেৱাৰ বাবে ভাৰত চৰকাৰে পদ্মশ্ৰী বঁটাৰে সন্মানিত কৰে।

## প্ৰাৰম্ভিক জীৱন
ডা° নেকিবুজ জামানৰ জন্ম হয় ১৯২৯ চনৰ ৩১ ডিচেম্বৰত, মৰিগাঁৱত। তেওঁৰ পিতৃৰ নাম ডা° বকৰুব আৰু মাতৃৰ নাম অৰেবান নেছা। পিছত তেওঁলোকে যোৰহাটৰ জে বৰুৱা ৰোডত স্থায়ীভাৱে বসতি কৰিবলৈ লয়।
তেখেতে প্ৰাথমিক শিক্ষা যোৰহাট মুকতাব আদৰ্শ প্ৰাইমাৰী বিদ্যালয়ৰ পৰা আহৰণ কৰে। ১৯৪৫ চনত তেওঁ কলকাতা বিশ্ববিদ্যালয়ৰ অধীনৰ যোৰহাট চৰকাৰী হাইস্কুলৰ পৰা ষ্টাৰ নম্বৰ লাভ কৰি মেট্ৰিক পৰীক্ষাত উত্তীৰ্ণ হয়। ১৯৪৭ চনত তেওঁ কটন কলেজৰ পৰা জীৱবিজ্ঞান বিষয়ত সৰ্ব্বোচ্চ নম্বৰ লাভ কৰি প্ৰথম বিভাগত আই এছ চি পৰীক্ষাত উত্তীৰ্ণ হয়। ১৯৫২ চনত তেওঁ ডিব্ৰুগড়ৰ অসম চিকিৎসা মহাবিদ্যালয়ৰ পৰা প্ৰথম স্থান অধিকাৰ কৰি এম বি বি এছ পৰীক্ষাত উত্তীৰ্ণ হয়।

## কৰ্মজীৱন
১৯৫৭ চনত নেকিবুজ জামানে এডিনবাৰ্গৰ ৰয়েল কলেজৰ পৰা এফ আৰ চি এছ উপাধি লাভ কৰে। ১৯৭২চনত তেওঁ আমেৰিকান চাৰ্জন কলেজৰ ফেলʼ নিৰ্বাচিত হয় আৰু ১৯৮১ চনত চিকিৎসা বিজ্ঞানৰ জাতীয় অকাডেমীৰ ফেল' নিৰ্বাচিত হয়। ১৯৮৭ চনত তেওঁ ভাৰতীয় চিকিৎসা সন্থাৰ চিকিৎসা বিশেষজ্ঞ অকাডেমীৰ প্ৰতিষ্ঠাপক ফেল' নিৰ্বাচিত হয়। ১৯৮২ চনত তেওঁ আন্তৰ্জাতিক চিকিৎসা বিজ্ঞান অকাডেমীৰ প্ৰতিষ্ঠাপক ফেলʼ আছিল। তেখেতে ১৯৫৩ চনৰ পৰা ১৯৫৫ চনলৈ ডিব্ৰুগড়, অসম মেডিকেল কলেজৰ চাৰ্জাৰী বিভাগৰ পঞ্জীয়ক হিচাপে কাৰ্যনিৰ্বাহ কৰে। পিছত তেখেতে ১৯৫৮ চনৰ পৰা ১৯৬১ চনলৈ এছিছটেণ্ট প্ৰফেছাৰ হিচাপে আৰু ১৯৬১ চনৰ পৰা ১৯৭৩ চনলৈ চাৰ্জাৰী অধ্যাপক হিচাপে ডিব্ৰুগড়, অসম মেডিকেল কলেজৰ চাৰ্জাৰী বিভাগতে কাৰ্যনিৰ্বাহ কৰে। ১৯৭৩ চনৰ পৰা ১৯৭৬ চনলৈ তেওঁ শিলচৰ মেডিকেল কলেজৰ অধ্যক্ষ ৰূপে কাৰ্যনিৰ্বাহ কৰিছিল। ১৯৭৬ চনৰ পৰা ১৯৮৪ চনলৈকে তেওঁ ডিব্ৰুগড়, অসম মেডিকেল কলেজৰ অধ্যক্ষ ৰূপে কাৰ্যনিৰ্বাহ কৰে। ১৯৮৪ চনৰ পৰা ১৯৮৬ চনলৈকে তেওঁ অসম মেডিকেল এডুকেশ্যনৰ সঞ্চালক আছিল। তেওঁ ১৯৮৩ চনত নতুন দিল্লী, অল ইণ্ডিয়া ইনষ্টিটিউট অফ মেডিকেল চাইন্সৰ ইনষ্টিটিউট বডিৰ সদস্য আৰু ১৯৮৯ চনত গভৰ্ণিং বডিৰো সদস্য আছিল। 

১৯৯৬ চনৰ ৮ জানুৱাৰীত তেওঁৰ পৰলোক প্ৰাপ্তি ঘটে।

## উল্লেখনীয় কৰ্মৰাজী
*অসম মেডিকেল কলেজৰ চাৰ্জিকেল বিভাগটো স্নাতকোত্তৰ পৰ্যায়লৈ উন্নীতকৰণ।
*দুই বছৰ সময়সীমাৰ ভিতৰত শিলচৰ মেডিকেল কলেজক ৮০খন বিছনাযুক্ত চিকিৎসালয়লৈ আই এম চি পৰ্যায়লৈ উন্নীতকৰণৰ ব্যৱস্থা কৰা।
*কেন্সাৰ নিয়ন্ত্ৰণ আঁচনিৰ অধীনত 'Tumour Registry' চিকিৎসালয় অসমত স্থাপন।
*অসম মেডিকেল হাস্পাতালত 'Radio Immuno Assay Centre' প্ৰতিষ্ঠা কৰা(ভাবা এটমিক গৱেষণা কেন্দ্ৰৰ অধীনত)।
*চৰকাৰৰ অনুদান আৰু জনসাধাৰণৰ দান-বৰঙণিত 'Dialysis Centre' প্ৰতিষ্ঠা কৰা।
*গুৱাহাটীৰ দ্বিতীয়টো ফাৰ্মাচী ইন্সটিটিউট প্ৰতিষ্ঠা কৰা।
ইত্যাদি।

## তথ্যৰ উৎস

শ্ৰেণী:পদ্মশ্ৰী বঁটা বিজয়ী
শ্ৰেণী:অসমীয়া চিকিৎসক
শ্ৰেণী:মৃত ব্যক্তি
শ্ৰেণী:অসমৰ ব্যক্তি
ওপ্পানা

**ওপ্পানা** () হৈছে দক্ষিণ ভাৰতৰ কেৰালাৰ মাপিলা (কেৰালাৰ মুছলমান) সম্প্ৰদায়ৰ মাজত সামাজিক মনোৰঞ্জনৰ এক জনপ্ৰিয় ধৰণ, আৰু এয়া সমগ্ৰ কেৰালাত বিশেষকৈ মালাবাৰত প্ৰচলিত। ওপ্পানা শব্দটোৰ উৎপত্তি আৰবী শব্দ "অফনা"ৰ পৰা হোৱা বুলি বিশ্বাস কৰা হয়। ওপ্পানা পৰম্পৰাগতভাৱে বিভিন্ন গুৰুত্বপূৰ্ণ সাংস্কৃতিক অনুষ্ঠানত প্ৰদৰ্শন কৰা হয়, বিশেষকৈ, মাপিলা বিয়াৰ ই এক উপাদান। 

সাধাৰণতে বিয়াৰ দিনা সংগীতজ্ঞকে ধৰি প্ৰায় পোন্ধৰজনীয়া মহিলাৰ দলে ওপ্পানাক উপস্থাপন কৰে। সোণৰ অলংকাৰেৰে আবৃত আৰু হাতৰ তলুৱা আৰু ভৰি জেতুকাৰে সজ্জিত কইনাগৰাকী নৃত্যশিল্পী সকলৰ বৃত্তৰ মাজত বহি থাকে। তেওঁক পীটাম (চকী)ত বহি থকা মুখ্য দৰ্শক বুলি ধৰা হয়। তেওঁৰ চাৰিওফালে শিল্পী সকলৰ গায়ন-বায়ন প্ৰদৰ্শিত হয়। গান গাই থাকোঁতে তেওঁলোকে ছন্দময়ভাৱে হাত চাপৰি বজাই ইফালে সিফালে ঘূৰি ঘূৰি নাছে। দুগৰাকী বা তিনিগৰাকী ছোৱালীয়ে গীত আৰম্ভ কৰে আৰু বাকীবোৰে কোৰাছত যোগদান কৰে।

কেতিয়াবা দৰাৰ মনোৰঞ্জনৰ বাবে পুৰুষ সকলেও ওপ্পানা প্ৰদৰ্শন কৰে। সাধাৰণতে দৰা কইনাৰ বাসগৃহলৈ যোৱাৰ ঠিক আগতে য'ত নিকাহ (বিবাহ) হয় বা তেওঁলোক মণিয়াৰাত প্ৰৱেশ কৰাৰ সময়ত এয়া প্ৰদৰ্শন কৰা হয়।

এই পৰিবেশনৰ বাবে হাৰমনিয়াম, তবলা, গঞ্জিৰা আৰু এলাথালম বাদ্যযন্ত্ৰ ব্যৱহাৰ কৰা হয়। এই উপলক্ষে কেৱল মপিলাপাট্টু গোৱা হয়।

ওপ্পানা দুবিধ, এটা হ’ল ওপ্পানা চায়াল আৰু আনটো হ’ল ওপ্পানা মুৰুক্কাম। যেতিয়া ওপ্পানা চায়াল কৰা হয় তেতিয়া তেওঁলোকে হাত চাপৰি নবজাই। চয়ালৰে আৰম্ভ কৰিলে চয়ালৰেই অন্তও পৰিব লাগে।
## তথ্যসূত্ৰ

শ্ৰেণী:লোক-নৃত্য
বাংলাদেশ ৰাষ্ট্ৰীয় ফুটবল দল

**বাংলাদেশ ৰাষ্ট্ৰীয় ফুটবল দল** হৈছে আন্তঃৰাষ্ট্ৰীয় ফুটবলত বাংলাদেশক প্ৰতিনিধিত্ব কৰা পুৰুষৰ জাতীয় দল, যাৰ কাৰ্য্যকলাপ বাংলাদেশৰ ফুটবলৰ সৰ্বোচ্চ শাসকীয় সংস্থা বাংলাদেশ ফুটবল ফেডাৰেচনৰ দ্বাৰা পৰিচালিত হয়। ১৯৭৬ চনৰ পৰা ফুটবলৰ শাসকীয় সংস্থা ফিফাৰ সদস্য আৰু ১৯৭৪ চনৰ পৰা ইয়াৰ আঞ্চলিক সংস্থা এছিয়ান ফুটবল কনফেডাৰেচনৰ সদস্য। ১৯৭৩ চনৰ ২৬ জুলাইত বাংলাদেশে প্ৰথমবাৰৰ বাবে আন্তঃৰাষ্ট্ৰীয় খেলত অংশগ্ৰহণ কৰে; মালয়েছিয়াৰ কুৱালালামপুৰত অনুষ্ঠিত বাংলাদেশ আৰু থাইলেণ্ডৰ মাজত অনুষ্ঠিত হোৱা খেলখন ২-২ গ’লত ড্ৰ’ত সমাপ্ত হয়। 

*বেংগল টাইগাৰছ* নামেৰে পৰিচিত এই দলটোৱে ঘৰুৱা সকলো খেল ৩৬,০০০জন ক্ষমতাসম্পন্ন বংগবন্ধু ৰাষ্ট্ৰীয় ষ্টেডিয়ামত খেলে। এই দলৰ মুখ্য কাৰ্যালয় বাংলাদেশৰ ৰাজধানী ঢাকাৰ মতিঝীলৰ বঙাবন্ধু ৰাষ্ট্ৰীয় খেলপথাৰৰ সমীপত বি এফ এফ ভৱনত অৱস্থিত। বৰ্তমান এই দলৰ মেনেজাৰ জেভিয়াৰ কাব্ৰেৰা আৰু অধিনায়ক হিচাপে কলকাতা মহম্মদেন্সৰ মিডফিল্ডাৰ জামাল ভূঞা। 

বাংলাদেশে এতিয়ালৈকে ফিফা বিশ্বকাপত কেতিয়াও অংশ লোৱা নাই। আনহাতে বাংলাদেশে এতিয়ালৈকে এ এফ চি এছিয়ান কাপত ১ বাৰহে অংশ লৈছে, য’ত তেওঁলোকে কেৱল গ্ৰুপ পৰ্যায়তহে অংশ লৈছে। তদুপৰি, বাংলাদেশে এতিয়ালৈকে ৫ বাৰ এছিয়ান গেমছত অংশগ্ৰহণ কৰিছে, য'ত সৰ্বোত্তম কৃতিত্ব হৈছে ২০১৮ চনৰ এছিয়ান গেমছত ১৬ ৰাউণ্ডত প্ৰৱেশ কৰা, য'ত তেওঁলোকে উত্তৰ কোৰিয়াৰ হাতত ৩–১ গ'লত পৰাস্ত হৈছিল। বাংলাদেশ চাফ চেম্পিয়নশ্বিপ ৰ ইতিহাসৰ অন্যতম সফল দল, যিয়ে এতিয়ালৈকে ১ বাৰ ( ২০০৩ ) জয়লাভ কৰিছে। 

জাহিদ হাছান এমিলি, মামুনুল ইছলাম, কাজী চালাহুদ্দিন, জামাল ভূঞা আৰু আশ্ৰাফ উদ্দিন আহমেদৰ দৰে খেলুৱৈয়ে বাংলাদেশৰ জাৰ্চি পিন্ধি খেলপথাৰ জোকাৰিলে।

## তথ্য উৎস

শ্ৰেণী:বাংলাদেশী ক্ৰীড়া সংঘ
শ্ৰেণী:বাংলাদেশী জাতীয় ফুটবল দল
ভাৰতীয় জাতীয় ফুটবল দল

**ভাৰতৰ ৰাষ্ট্ৰীয় ফুটবল দল** হৈছে আন্তঃৰাষ্ট্ৰীয় ফুটবলত ভাৰতক প্ৰতিনিধিত্ব কৰা পুৰুষৰ জাতীয় দল, যাৰ কাৰ্যকলাপ ভাৰতৰ ফুটবলৰ সৰ্বোচ্চ শাসকীয় সংস্থা অল ইণ্ডিয়া ফুটবল ফেডাৰেচনৰ দ্বাৰা পৰিচালিত হয়। ১৯৪৮ চনৰ পৰা ফুটবলৰ শাসকীয় সংস্থা ফিফাৰ সদস্য আৰু ১৯৫৪ চনৰ পৰা ইয়াৰ আঞ্চলিক সংস্থা এছিয়ান ফুটবল কনফেডাৰেচনৰ সদস্য। ১৯৩৮ চনৰ ৩ ছেপ্টেম্বৰত ভাৰতে প্ৰথমবাৰৰ বাবে আন্তঃৰাষ্ট্ৰীয় গেমছত অংশগ্ৰহণ কৰে; অষ্ট্ৰেলিয়াৰ ছিডনীত অনুষ্ঠিত হোৱা খেলখনত অষ্ট্ৰেলিয়াৰ হাতত ৫–৩ গ ’লত পৰাস্ত হয় ভাৰত। 

*ব্লু টাইগাৰছ* নামেৰে পৰিচিত এই দলটোৱে ঘৰুৱা মেচসমূহ কেইবাখনো ষ্টেডিয়ামত আয়োজন কৰে। এই দলৰ মুখ্য কাৰ্যালয় ভাৰতৰ ৰাজধানী নতুন দিল্লীত অৱস্থিত। বৰ্তমান ইগ’ৰ ষ্টিমাটছ এই দলৰ মেনেজাৰ আৰু বেংগালুৰুৰ আক্ৰমণাত্মক খেলুৱৈ সুনীল ছেত্ৰী, অধিনায়ক। 

ভাৰতে এতিয়ালৈকে ফিফা বিশ্বকাপত কেতিয়াও অংশ লোৱা নাই; কিন্তু ১৯৫০ চনৰ ফিফা বিশ্বকাপত খেলিবলৈ যোগ্যতা অৰ্জন কৰাৰ পিছতো কেৱল খেলাৰ জোতা নথকাৰ বাবেই তেওঁলোকে প্ৰতিযোগিতাখনত অংশগ্ৰহণ কৰিব নোৱাৰিলে।  আনহাতে ভাৰতে এতিয়ালৈকে ৪ বাৰ এ এফ চি এছিয়ান কাপত অংশগ্ৰহণ কৰিছে, ১৯৬৪ চনৰ এ এফ চি এছিয়ান কাপত ৰানাৰ্ছ আপ হিচাপে সৰ্বোত্তম কৃতিত্ব লাভ কৰিছে। লগতে গ্ৰীষ্মকালীন অলিম্পিকত ভাৰতৰ সৰ্বোত্তম কৃতিত্ব হৈছে ৰূপৰ পদক লাভ কৰা। ভাৰতে ৭টা খিতাপ জয় কৰি ছাফ চেম্পিয়নশ্বিপৰ অন্যতম সফল দল হিচাপে পৰিগণিত হৈছে ( ১৯৯৩, ১৯৯৭, ১৯৯৯, ২০০৫, ২০০৯, ২০১১ আৰু ২০১৫ )। ইয়াৰ বাহিৰেও ভাৰতে এছিয়ান গেমছত ২টা স্বৰ্ণ পদক ( ১৯৫১ আৰু ১৯৬২ ) লাভ কৰে। 

সুনীল ছেত্ৰী, বৈচুং ভুটিয়া, শ্বব্বিৰ আলী, জে জে লালপেখলুৱা আৰু ৰবীন সিঙৰ দৰে খেলুৱৈয়ে ভাৰতীয় জাৰ্চি পিন্ধি খেলপথাৰ কঁপাইছে।

## তথ্য উৎস

শ্ৰেণী:ভাৰতীয় ক্ৰীড়া সংঘ
শ্ৰেণী:ভাৰতীয় জাতীয় ফুটবল দল
বানান কৰি পঢ়া লুইতৰ পানী

**বানান কৰি পঢ়া লুইতৰ পানী** () অসমৰ কবি অনুভৱ তুলসীৰ এখন কাব্য সংকলন। সংকলনখন ২০১৯ চনত বনলতাই প্ৰকাশ কৰি উলিয়ায়। সংকলনখনত কবিৰ ৬৫টা কবিতা সন্নিৱিষ্ট কৰা হৈছে। সংকলনৰ আৰম্ভণিতে অনুভৱ তুলসীয়ে *ৰসিক-সুজনৰ সৌৰজগত* শিৰোনামাৰে এক পাতনি অন্তৰ্ভুক্ত কৰিছে।

## লেখকৰ চমু পৰিচয়

**অনুভৱ তুলসী** () অসমৰ এজন কবি, অনুবাদক, চিনেমা সমালোচক, গল্পকাৰ, সম্পাদক। তেওঁ গুৱাহাটী বিশ্ববিদ্যালয়ৰ পৰা ১৯৮৪ চনত ইংৰাজী সাহিত্যত স্নাতকোত্তৰ ডিগ্ৰী গ্ৰহণ কৰে। ১৯৮৩ চনৰপৰা ২০১৮ চনলৈকে শুৱালকুছি বুদৰাম মাধৱ সত্ৰাধিকাৰ মহাবিদ্যালয়ত অধ্যাপক হিচাপে চাকৰি কৰি অৱসৰ গ্ৰহণ কৰে। ২০২৩ চনলৈকে তেওঁৰ ২০খন কবিতাপুথি প্ৰকাশ পাইছে।

## কবিতাসমূহ

*হেমন্তৰ চিঠি
*এইবেলি
*প্ৰভাতী পটুৱা
*মগীয়াত মগন
*ধন-বিত্ বৰ্ষ
*দেউতা, মা
*ধ্বনিময় হেঙুলৰ হেঁপাহ
*কান্দোনৰ এদিন
*ভৰ বাৰিষা
*হকিঙে মনতে ভাবিলে
*দানিয়ুব
*গল্পপাঠ
*যোৱানিশা
*ধনুৰাসন
*ঘোঁৰা
*মহামহিমা
*শুভবৰ্ণ
*বতাহৰ কথা
*চকু
*আজিৰ অতন্দ্ৰ অঞ্চল
*দুটা কবিতা
*নাওখেলৰ গীত
*ৰঙা পদুম
*ৰিটাৰ স্কেলত
*হাইকু
*নদীখন দেখা নাই
*অজাতি শেলুৱৈ
*ৰঙা সূতাৰ মহুৰা
*জোন
*সময় যে তাকৰ
*এক জানুৱাৰী
*সোণাইখুলি: পহিলা ব'হাগৰ সন্ধ্যা
*তামোলবাৰী বাগিচাত
*বিষকৰ্ষণ
*ভৰা সাঁজ বেলা পানী-যুঁৱলিৰপৰা
*তৃতীয় দিৱস
*আজি পুৱা বেলিৰ বয়স
*মঙ্গল
*কাছ উৰি যোৱা দেখি
*ঔফুলীয়া
*তেওঁৰ হাতত
*দুই বন্ধু
*গুড়িপৰুৱা
*শাওণৰ আকাশ
*শৱ-সাধনা
*কোৱাচোন কোৱা
*বাউল ফকীৰ বসুন্ধৰা
*দিখৌ দেখা নাই
*মথাউৰি তোমালৈ মনত পৰিল
*তিনিটা কবিতা 
*প্ৰিয়ংকাৰ পাহি
*চুমৈকৈ পচলা
*ৰচনাৰ পূৰ্ণ পাঠ
*পহিলা জানুৱাৰী
*জন্মজয়ন্তী
*অলিয়া বলিয়া বৰষুণে অঁকা স্নিগ্ধচিত্ৰ
*জীৱিত কবিতা
*মেঘ
*ফুলৰ ৰাণী
*জুই চকৰি
*আমাৰ বিহুকাপোৰ কোনে নিলে
*পোখা মেলা
*গছৰ নামেৰে গাঁও
*নৱ তৰঙ্গ

## তথ্য সংগ্ৰহ

শ্ৰেণী:অসমীয়া গ্ৰন্থ
সাগৰ দেখিছা (কবিতা সংকলন)

**সাগৰ দেখিছা**() হৈছে দেৱকান্ত বৰুৱাৰ একমাত্ৰ কাব্য গ্ৰন্থ। এই কবিতা সংকলনখন স্বাধীনতাৰ পিছত(১৯৪৮ চনত) প্ৰকাশ হৈছে যদিও, সৰহভাগ কবিতাই দ্বিতীয় বিশ্বযুদ্ধৰ আগতে ৰচনা কৰা হৈছিল। গ্ৰন্থ আকাৰে প্ৰকাশ হোৱাৰ পূৰ্বে ইয়াৰ প্ৰায়বিলাক কবিতা 'আৱাহন'ত প্ৰকাশিত হৈছিল। সংকলনখনত মুঠ ৩৬টা কবিতা সংকলিত হৈছে।

## কবি পৰিচয়

দেৱকান্ত বৰুৱা ৰোমাণ্টিক যুগৰ শেষৰ ফালৰ আৰু আধুনিক যুগৰ প্ৰাৰম্ভণি কবি। তেখেতক কলংপাৰৰ কবি তথা সংক্ৰান্তিকালৰ কবি বুলি কোৱা হয়। মাথোঁ কেইটিমান কবিতাৰে অসমীয়া কাব্য সাহিত্যত তেওঁ এক উচ্চ স্থান অধিকাৰ কৰিছে। তেওঁ ৰাজনীতি, সাহিত্য আৰু সংবাদ জগততো বিশেষ প্ৰতিভাবান আছিল। নিজৰ প্ৰতিভাৰ বলতে ইন্দিৰা গান্ধীৰ সময়ত কংগ্ৰছ দলৰ সভাপতিৰ পদত অধিষ্ঠিত হৈছিল। 

## কবিতাসমূহ

*সাগৰ দেখিছা?
*ওলগ
*প্ৰথমা
*দৃষ্টিসৃষ্টি
*বিহুৰ পেঁপা
*নিমন্ত্ৰণী
*পূজা-উছৱ
*সুন্দৰ
*তুমি নাই
*পূজাৰ ফুল 
*আকাশ কুসুম
*কবিৰ কামনা
*তিলোত্তমা
*প্ৰেমৰ উত্তৰ
*কলঙ্-পাৰত
*ৰহস্য
*নাৰী বন্দনা
*শকুন্তলা
*কলঙ্-পাৰত মাজনিশা
*মনোৰমা
*নিশাৰ পূৰৱী
*পৃথিৱী
*দেৱদাসী
*অপ্ৰকাশ
*অসাৰ্থক
*ৰঙা এটি কৰবীৰ ফুল
*লাচিত ফুকন
*অৰ্থহীন
*প্ৰগতি
*'শেৱালি' কবিৰ প্ৰতি
*উৰ্বশী-বিদায়
*যৌৱন
*আমি দুৱাৰ মুকলি কৰোঁ
*এটি প্ৰাৰ্থনা
*মোৰ দেশ মানুহৰ দেশ
*বিষকন্যা। 

## সমালোচনা
*"দেৱকান্তৰ কবিতাৰ ভাব আৰু প্ৰকাশভঙ্গী আন কবিৰ পৰা সম্পূৰ্ণ স্বতন্ত্ৰ, তেওঁৰ কবিতাত মানুহৰ বীৰ্য আৰু নিয়তিৰ জয় ধ্বনিত হৈছে। জীৱনৰ নশ্বৰতা অসহা‌য়তা আৰু সঘন সংগ্ৰামৰ ক'লা ডাৱৰ ভেদ কৰি প্ৰেমৰ যি এটা ক্ষণিক প্ৰভাৱ উজ্জ্বলাই তোলে তাকেই স্থায়ী কৰাৰ প্ৰয়াস দেৱকান্তৰ কবিতাত দেখা যায়। আন কথাত মানৱীয় প্ৰেমৰ গৌৰৱ ঘোষণা তেওঁৰ কবিতাৰ প্ৰধান সুৰ। এই প্ৰেম দেখা পাইছে দেৱদাসী আৰু বিষকন্যাত, প্ৰিয়তমাৰ খন্তেকীয়া একান্ত সান্নিধ্যত।" 
**ড° সত্যেন্দ্ৰনাথ শৰ্মা 

## তথ্যৰ উৎস

শ্ৰেণী: অসমীয়া গ্ৰন্থ
শ্ৰেণী:সংকলন
শ্ৰেণী:কবিতা
ৰাষ্ট্ৰীয় ডেংগু দিৱস

**ৰাষ্ট্ৰীয় ডেংগু দিৱস** () হৈছে এক ডেংগু সজাগতা দিৱস। ভাৰতত প্ৰতি বছৰে ১৬ মে’ তাৰিখে 'ৰাষ্ট্ৰীয় ডেংগু দিৱস' পালন কৰা হয়। এয়া ডেংগু প্ৰতিৰোধ আৰু নিয়ন্ত্ৰণৰ ব্যৱস্থাৰ বিষয়ে জনসাধাৰণক জ্ঞান দিয়াৰ উদ্দেশ্যে স্বাস্থ্য আৰু পৰিয়াল কল্যাণ মন্ত্ৰালয়ৰ এক পদক্ষেপ। ভাৰতত আন দেশতকৈ ডেংগুৰ হাৰ বেছি। নগৰায়ন, ভ্ৰমণ, বাণিজ্য, জলবায়ু পৰিৱৰ্তন, ভাইৰাছৰ বিৱৰ্তন আদি বিভিন্ন কাৰকৰ বাবে এই ৰোগ হ’ব পাৰে। ফলপ্ৰসূ ভেকচিন আৰু ঔষধৰ চিকিৎসাৰ অনুপস্থিতিয়েও বিশ্বব্যাপী ডেংগুৰ বোজা বৃদ্ধি কৰিছে। 

## ডেংগু কি
ডেংগু হৈছে ডেংগু ভাইৰাছৰ দ্বাৰা হোৱা এক সংক্ৰমণ, যিটো সংক্ৰমিত মহৰ কামোৰৰ দ্বাৰা মানুহলৈ বিয়পে, মূলতঃ এই মহ ইডিছ এজিপ্টি প্ৰজাতিৰ। ই এক সংক্ৰমণজনিত ৰোগ যিয়ে বিশ্বৰ গ্ৰীষ্মমণ্ডলীয় আৰু উপগ্ৰীষ্মমণ্ডলীয় অঞ্চল বিশেষকৈ সৰু-ডাঙৰ চহৰ অঞ্চলৰ লোক ইয়াৰ দ্বাৰা আক্ৰান্ত হয়।

## তাৎপৰ্য
যিহেতু ডেংগু ১০০খনতকৈও অধিক দেশত এক স্থানীয় ৰোগ হৈ আছে, সেয়েহে মানুহে এই ৰোগৰ পৰিণতি আৰু ইয়াৰ সংক্ৰমণ ৰোধ কৰিবলৈ ল’বলগীয়া ব্যৱস্থাসমূহ বুজাটো গুৰুত্বপূৰ্ণ। ৰাষ্ট্ৰীয় পৰ্যায়ত এই ৰোগ সম্পৰ্কে সজাগতা বৃদ্ধিৰ বাবে ৰাষ্ট্ৰীয় ডেংগু দিৱস উৎসৰ্গিত আৰু চৰকাৰে ৰোগ নিৰীক্ষণ কাৰ্যসূচী আৰু ডেংগু ধৰা পৰিলে মানি চলিবলগীয়া কাৰণ, লক্ষণ, আৰু প্ৰট’কলৰ বিষয়ে জনশিক্ষাক জোৰ দিবলৈ বিভিন্ন কাৰ্যসূচীৰ আয়োজন কৰে।

## তথ্যসূত্ৰ

শ্ৰেণী:দিৱসসমূহ
পদ্ম (বিষ্ণু)

thumb| পদুমৰ সৈতে চিত্ৰিত বিষ্ণুৰ চিত্ৰ, ৰাষ্ট্ৰীয় সংগ্ৰহালয়, নতুন দিল্লী।
**পদ্ম** () হৈছে বিষ্ণুৱে ধাৰণ কৰা চাৰিটা বৈশিষ্ট্যৰ ভিতৰত অন্যতম। ইয়াৰ সৈতে জলভাগৰ ওপৰত অৱস্থিত বিষ্ণুৰ বাসস্থানৰ লগতে সৃষ্টি আৰু জন্মৰ ক্ষেত্ৰত তেওঁৰ ভূমিকা জড়িত হৈ আছে।

## পৌৰাণিক আখ্যান
বিষ্ণু পুৰাণত কালৰ আৰম্ভণিতে বিষ্ণুৰ নাভিৰ পৰা ফুলি উঠা পদুমৰ মাজত ব্ৰহ্মাৰ সৃষ্টি হোৱা বুলি বৰ্ণনা কৰা হৈছে। পদ্ম বা পদুমক ধৰ্মৰ প্ৰতিনিধি, মহাজাগতিক নিয়মৰ লগতে বিশুদ্ধতাৰ প্ৰতিমূৰ্তি হিচাপে গণ্য কৰা হয়।

সমুদ্ৰ মন্থনৰ সময়ত যেতিয়া লক্ষ্মীয়ে বিষ্ণুক সংগী হিচাপে নিৰ্বাচন কৰোঁতে পদুমৰ মালাৰে তেওঁক বৰণ কৰে। তেওঁক পদমমুখ বা পদ্মবদন বুলিও প্ৰশংসা কৰা হয়।

গজেন্দ্ৰ মোক্ষৰ আখ্যানত গজেন্দ্ৰ হস্তীয়ে গ্ৰাহৰ মুখৰ পৰা ৰক্ষা পাবলৈ বিষ্ণুক পদুম ফুলেৰে আৰাধনা কৰিছিল।

বিষ্ণুক সাধাৰণতে তলফালৰ বাওঁহাতত পদুম ফুল ধাৰণ কৰা ৰূপত চিত্ৰিত কৰা হয়। আনহাতে তেওঁৰ অৰ্ধাংগিনী লক্ষ্মীয়ে সোঁহাতত পদুম ফুল ধাৰণ কৰে আৰু তেওঁকো সাধাৰণতে পদুম ফুলৰ ওপৰত বহি থকাৰ ৰূপত চিত্ৰিত কৰা হয়।

এটা শৈৱ কিংবদন্তিত বিষ্ণুৱে ১০০৮পাহ পদুম ফুলেৰে শিৱক পূজা কৰা বুলি বৰ্ণনা কৰা হৈছে। তেওঁক পৰীক্ষা কৰিবলৈ শিৱই এপাহ পদুম লুকুৱাই ৰাখে। কিন্তু সৰ্বজ্ঞানী বিষ্ণুৱে নিজৰ কমল নয়নৰ এটা চ্ছেদ কৰি শিৱলিংগৰ ওপৰত ৰাখে। এই কাৰ্যত সন্তুষ্ট হৈ শিৱই তেওঁক সুদৰ্শন চক্ৰ উপহাৰ দিয়ে।

## প্ৰতীকবাদ
thumb| পদুমৰ ওপৰত বিষ্ণু আৰু লক্ষ্মী
পদুম ফুলৰ সৈতে বিষ্ণুৰ সম্পৰ্কটো তেওঁৰ অৰ্ধাংগিনী দেৱী লক্ষ্মীৰ প্ৰতীকত পদুম ফুলৰ উপস্থিতিৰ পৰাই উদ্ভৱ হৈছে বুলি বিশ্বাস কৰা হয়। লক্ষ্মীৰ বাবে ই পানী আৰু উৰ্বৰতাক প্ৰতিনিধিত্ব কৰিছিল। পঞ্চম বা ষষ্ঠ শতিকাৰ বিষ্ণুৰ ভাস্কৰ্য্যসমূহত *পদ্মনাভ* (পদুমৰ দৰে নাভি থকাজন), *পুণ্ডৰিকাক্ষ* (পদুমৰ দৰে চকু থকাজন), আৰু *পদ্মপানি* (হাতত পদুম ফুল ধাৰণ কৰাজন) আদি নামৰ আধাৰত তেওঁক পদুম ফুল ধাৰণ কৰা দেখা যায়। শিৰৰ পৰা পদুম ফুল গজি উঠা নৰসিংহৰ প্ৰতিমূৰ্তি ষষ্ঠ শতিকাৰ মাজভাগৰ। বিষ্ণুৰ হাতত থকা শংখ আৰু পদুম ফুলে জলৰ লগত তেওঁৰ উৰ্বৰ কাৰক সম্পৰ্ক আৰু মহাজাগতিক প্ৰতীক দুয়োটা ৰূপ সূচায়। শংখ আৰু পদুম আটাইতকৈ শুভ প্ৰতীকসমূহৰ ভিতৰত অন্যতম। পদুম পৃথিৱীৰ প্ৰতীক আৰু আনকি ইয়াত বিশ্বব্ৰহ্মাণ্ড থকা বুলি কোৱা হয়। বিষ্ণুধৰ্মোত্তৰত বিশেষভাৱে উল্লেখ আছে যে বিষ্ণুৰ নাভিৰ পৰা ওলোৱা পদুমপাহ পৃথিৱীৰ প্ৰতীক। আনহাতে ইয়াৰ ঠাৰিডালে বিশ্বব্ৰহ্মাণ্ডৰ অক্ষ দৈৱিক পৰ্বত মেৰুক প্ৰতিনিধিত্ব কৰে। বিষ্ণুৰ হাতত ই জলৰ প্ৰতীক, আৰু দেৱী লক্ষ্মীৰ হাতত ধন-সম্পত্তিৰ প্ৰতীক। বিষ্ণু আৰু ভূদেৱীৰ বৰাহ অৱতাৰৰ এক তৃতীয় শতিকাৰ ভাস্কৰ্যও আৱিষ্কাৰ কৰা হৈছে। ভূদেৱীয়ে পদুম এপাহৰ ওপৰত থিয় হৈ আছে, আনহাতে বৰাহে বাওঁহাতেৰে পদুমৰ কলি এটা ধাৰণ কৰিছে যাতে তেওঁৰ পৃথিৱীখন অনায়াসে ধৰি ৰখাৰ কাৰ্য্যক প্ৰতিনিধিত্ব কৰে।

## সাহিত্য
বৈষ্ণৱ শ্লোকসমূহত পদ্মক বিষ্ণু বা নাৰায়ণৰ বৈশিষ্ট্য হিচাপে প্ৰায়ে উল্লেখ কৰা হয়।

বিষ্ণুৰ বৈশিষ্ট্যৰ নামেৰে নামকৰণ কৰা ওঠৰখন প্ৰধান পুৰাণৰ ভিতৰত পদ্মপুৰাণ অন্যতম। 

## তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:বিষ্ণু
ছিডনী

**ছিডনী** () হৈছে নিউ চাউথ ৱেলছ ৰাজ্যৰ ৰাজধানী চহৰ আৰু অষ্ট্ৰেলিয়াৰ আটাইতকৈ জনবহুল চহৰ। অষ্ট্ৰেলিয়াৰ পূব উপকূলত অৱস্থিত এই মহানগৰখনে ছিডনী বন্দৰক আগুৰি আছে আৰু পশ্চিমে ব্লু মাউণ্টেন, উত্তৰে হকছবেৰী, দক্ষিণ আৰু দক্ষিণ-পশ্চিমে ৰয়েল নেচনেল পাৰ্ক আৰু মেকাৰ্থাৰৰ ফালে প্ৰায় ৭০ কিলোমিটাৰ (৪৩.৫ মাইল) বিস্তৃত। গ্ৰেটাৰ ছিডনী ৬৫৮টা উপকণ্ঠ অঞ্চলৰে গঠিত, যিবোৰ ৩৩টা স্থানীয় চৰকাৰী অঞ্চলত বিস্তৃত। চহৰখনৰ বাসিন্দাসকলক "চিডনিচাইডাৰ" বুলি জনা যায়। ২০২১ চনৰ জুন মাহত আনুমানিক জনসংখ্যা ৫২ লাখতকৈ অধিক আছিল, অৰ্থাৎ এই চহৰখন ৰাজ্যখনৰ প্ৰায় ৬৬% জনসংখ্যাৰ বাসস্থান। চহৰখনৰ ডাকনামসমূহৰ ভিতৰত "এমাৰ্ল্ড চিটি" আৰু "হাৰ্বাৰ চিটি" অন্যতম।

গ্ৰেটাৰ ছিডনী অঞ্চলত কমেও ৩০,০০০ বছৰ ধৰি আদিবাসী অষ্ট্ৰেলিয়ানসকলে বাস কৰি আহিছে আৰু সমগ্ৰ গ্ৰেটাৰ ছিডনীতে আদিবাসী সকল বিস্তৃত আৰু ইয়াত বিভিন্ন সাংস্কৃতিক স্থানসমূহ আছে। আধুনিক ছিডনী যি ঠাইত গঢ়লৈ উঠিছে, সেই ভূমিৰ পৰম্পৰাগত ৰক্ষকসকল হৈছে দাৰুগ, ধাৰাৱাল আৰু ইওৰা জনগোষ্ঠীৰ বংশ।

১৭৭০ চনত প্ৰথম প্ৰশান্ত মহাসাগৰীয় যাত্ৰাৰ সময়ত জেমছ কুক অষ্ট্ৰেলিয়াৰ পূব উপকূলৰ চাৰ্ট নিৰ্মাণ কৰি বটানি বে’ত স্থলপথত প্ৰৱেশ কৰে। ১৭৮৮ চনত আৰ্থাৰ ফিলিপৰ নেতৃত্বত ছিডনীক ব্ৰিটিছ পেনাল কলনী হিচাপে প্ৰতিষ্ঠা কৰা হয়, যিটো অষ্ট্ৰেলিয়াৰ প্ৰথম ইউৰোপীয় বসতিস্থল। দ্বিতীয় বিশ্বযুদ্ধৰ পিছত ছিডনীত গণ প্ৰব্ৰজন হৈছিল আৰু ২০২১ চনলৈকে ৪০ শতাংশতকৈ অধিক বহিঃৰাজ্যৰ
জনসংখ্যাৰে ভৰি পৰিছিল। জন্মৰ সময়তে প্ৰব্ৰজনৰ সৰ্বাধিক প্ৰতিনিধিত্বৰ বিদেশী দেশসমূহ
হৈছে মূল চীন, ভাৰত, যুক্তৰাষ্ট্ৰ, ভিয়েটনাম আৰু ফিলিপাইনছ।

বিশ্বৰ ভিতৰতে ই এখন অন্যতম ব্যয়বহুল চহৰ। ছিডনীয়ে সঘনাই বিশ্বৰ শীৰ্ষ দহখন আটাইতকৈ বসবাসযোগ্য চহৰৰ ভিতৰত স্থান লাভ কৰিছে। গ্ল'বেলাইজেশ্যন এণ্ড ৱৰ্ল্ড চিটিজ ৰিচাৰ্চ নেটৱৰ্কে ইয়াক আলফা গ্ল'বেল চিটি হিচাপে শ্ৰেণীভুক্ত কৰিছে, যিয়ে অঞ্চলটো আৰু সমগ্ৰ বিশ্বতে ইয়াৰ প্ৰভাৱৰ ইংগিত দিয়ে। অৰ্থনৈতিক সুযোগৰ ক্ষেত্ৰত বিশ্বৰ একাদশ স্থানত থকা ছিডনীৰ বজাৰ অৰ্থনীতিৰ উন্নত আৰু বিত্ত, উৎপাদন আৰু পৰ্যটনৰ ক্ষেত্ৰত শক্তিশালী। ১৮৫০ চনত স্থাপিত ছিডনী বিশ্ববিদ্যালয় অষ্ট্ৰেলিয়াৰ প্ৰথম বিশ্ববিদ্যালয় আৰু ইয়াক বিশ্বৰ ভিতৰতে এখন আগশাৰীৰ বিশ্ববিদ্যালয় হিচাপেও গণ্য কৰা হয়।

ইয়াত ২০০০ চনৰ গ্ৰীষ্মকালীন অলিম্পিকৰ দৰে আন্তঃৰাষ্ট্ৰীয় ক্ৰীড়া অনুষ্ঠানৰ আয়োজন কৰা হৈছে। এই চহৰখন বিশ্বৰ শীৰ্ষ পোন্ধৰখন সৰ্বাধিক দৰ্শনাৰ্থী চহৰৰ অন্তৰ্ভুক্ত, প্ৰতি বছৰে বহুলাখ পৰ্যটক চহৰখনৰ লেণ্ডমাৰ্কসমূহ চাবলৈ আহে। চহৰখনত ১,০০০,০০০ হেক্টৰতকৈ অধিক (২,৫০০,০০০ একৰ) প্ৰকৃতি সংৰক্ষিত বনাঞ্চল আৰু উদ্যান আছে, আৰু ইয়াৰ উল্লেখযোগ্য প্ৰাকৃতিক বৈশিষ্ট্যসমূহৰ ভিতৰত ছিডনী বন্দৰ আৰু ৰয়েল ৰাষ্ট্ৰীয় উদ্যান অন্যতম। ছিডনী হাৰ্বাৰ দলং আৰু বিশ্ব ঐতিহ্য তালিকাভুক্ত ছিডনী অপেৰা হাউছ পৰ্যটনৰ প্ৰধান আকৰ্ষণ। চেণ্ট্ৰেল ষ্টেচন ছিডনীৰ ৰেল নেটৱৰ্কৰ কেন্দ্ৰবিন্দু আৰু চহৰখনক সেৱা আগবঢ়োৱা মূল যাত্ৰীবাহী বিমানবন্দৰটো হৈছে কিংছফৰ্ড স্মিথ বিমানবন্দৰ, যিটো বিশ্বৰ অন্যতম পুৰণি অহৰহ চলি থকা বিমানবন্দৰ।

## তথ্যসূত্ৰ

শ্ৰেণী:অষ্ট্ৰেলিয়াৰ চহৰ
পাত্‌কাইৰ সিপাৰে ন বছৰ

**পাত্‌কাইৰ সিপাৰে ন বছৰ** পূৰ্ণকান্ত বুঢ়াগোহাঞিৰ দ্বাৰা লিখিত এখন গ্ৰন্থ। গ্ৰন্থখনৰ পাণ্ডুলিপি স্বাধীনতাৰ পূৰ্বে প্ৰস্তুত কৰা হ’লেও প্ৰথম গ্ৰন্থাকাৰে প্ৰকাশ পায় ১৯৯৩ চনত। প্ৰথম প্ৰকাশক পূৰ্বাঞ্চল তাই সাহিত্য সভা।
গ্ৰন্থখন দ্বিতীয় সংস্কৰণ নক্সা প্ৰকাশনৰ পৰা ২০২১ চনত পুনৰ প্ৰকাশ পায়। গ্ৰন্থখনৰ পাণ্ডুলিপি পৰ্যায়ত নাম দিয়া আছিল পূব দেশ ভ্ৰমণ নামেৰে। সুদীৰ্ঘ ৩৫ বছৰৰ পাছত ছপা ৰূপ দিওঁতে সম্পাদক পুস্প গগৈয়ে নামটো সলাই পাত্‌কাইৰ সিপাৰে ন বছৰ কৰি দিয়ে।

## গ্ৰন্থখনৰ বিষয়বস্তু
ৰাজনৈতিক অভিসন্ধি আৰু কূটনীতিৰ অংশস্বৰূপে বিভিন্ন সময়ত মান দেশলৈ
বিতাড়িত হৈছিল ত্ৰিছ হাজাৰৰো অধিক অসমীয়া। এইখিনি মানুহক য়াণ্ডাবু সন্ধিৰ
পৰৱৰ্তী ব্ৰিটিছ শাসিত অসমৰ জনগণে পাহৰি পেলালে। অসম আৰু অসমীয়াৰ মনৰ
আবেগৰ পৰাও সেইখিনি মানুহ বিতাড়িত হৈ পৰিল। তেনেস্থলত পূৰ্ণকান্ত বুঢ়াগোহাঁয়ে
নটাকৈ বছৰ (১৯৩৩-১৯৪২) ম্যানমাৰত বিতাড়িত অসমীয়াৰ সন্ধান উলিওৱাটো
অতিকে গুৰুত্বপূৰ্ণ। 
পাত্‌কাইৰ সিপাৰে ন বছৰ গ্ৰন্থখন ম্যানমাৰৰ অসমীয়া মানুহখিনিক বিচাৰি উলিওৱা
কাৰ্যৰ প্ৰথম লিখিত অভিলেখ। এক অৰ্থত অসমীয়া সাহিত্যৰ এখন ধ্ৰুপদী ভ্ৰমণ
গ্ৰন্থ। 

পূৰ্ণকান্ত বুঢ়াগোহাঞিয়ে মানদেশ, থাইলেণ্ড আৰু চীনৰ য়ুন্নান অঞ্চলৰ বিভিন্ন ঠাইত ব্যৱসায়িক উদ্দেশ্যত ন
বছৰ কাল অতিবাহিত কৰিছিল। ম্যানমাৰত অসমৰ মুগা, এড়ি কাপোৰৰ লগতে কাঁহৰ
বাচন-বৰ্তনৰ ব্যৱসায় আগ বঢ়োৱাৰ সমান্তৰালভাৱে তাত থকা বিতাড়িত
অসমীয়াসকলৰো সন্ধান অব্যাহত ৰাখিছিল। এই দিশটোৱেই গ্ৰন্থখনক এক
ঐতিহাসিক মৰ্যাদা প্ৰদান কৰিছে। 

এক ৰোমান্সকৰ উপন্যাসোপম বৰ্ণনা পাত্‌কাইৰ সিপাৰে ন বছৰৰ মূল বৈশিষ্ট্য। 
অসমৰপৰা মানসকলে ধৰি নিয়া মানুহৰ মানদেশত পুনঃসংস্থাপিত অসমীয়া মানুহৰ
—গাঁৱৰ বৰ্ণনা আৰু পৰিচয়, অসমীয়া পুথি-পাজিৰ কিছুমান ম্যানমাৰত থকাৰ কথা,
মানদেশত থকা ভাৰতীয় মানুহৰ সম্ভেদ, বিভিন্ন ঠাইৰ বৰ্ণনা আৰু বাট-পথৰ পৰিচয়,
কুৰি শতিকাৰ প্ৰথমাৰ্ধৰ ম্যানমাৰৰ বৰ্ণনা, বিভিন্ন জন-জাতিৰ পৰিচয়, তাই ভাষাসংস্কৃতিৰ লগত পূৰ্বৰ দেশসমূহৰ সাদৃশ্যৰ এক বৰ্ণনা আৰু দ্বিতীয় মহাযুদ্ধৰ শিহৰণকাৰী
এক চাক্ষুষ অভিজ্ঞতাৰে পাত্‌কাইৰ সিপাৰে ন বছৰ গ্ৰন্থখন সমৃদ্ধ হৈ আছে।

## তথ্য উৎস

শ্ৰেণী:গ্ৰন্থ
শ্ৰেণী:অসমীয়া গ্ৰন্থ
শ্ৰেণী:অ-কাহিনীমূলক গ্ৰন্থ
বিশ্ব উচ্চ ৰক্তচাপ দিৱস

**বিশ্ব উচ্চ ৰক্তচাপ দিৱস** () হৈছে উচ্চ ৰক্তচাপ প্ৰতিৰোধ, ধৰা পেলোৱা আৰু নিয়ন্ত্ৰণৰ বাবে সজাগতা আৰু প্ৰচাৰৰ উদ্দেশ্যে প্ৰতি ১৭ মে' তাৰিখে পালন কৰা এক দিৱস। উচ্চ ৰক্তচাপ হৃদযন্ত্ৰৰ ৰোগ হোৱাৰ প্ৰধান বিপদজনক কাৰক। 

## প্ৰেক্ষাপট
সমগ্ৰ বিশ্বতে এক বিলিয়নতকৈ অধিক লোক উচ্চ ৰক্তচাপ (উচ্চ ৰক্তচাপ) ৰোগত আক্ৰান্ত হৈ জীয়াই আছে। এই ৰোগ বিশ্বজুৰি হৃদযন্ত্ৰৰ ৰোগ আৰু অকাল মৃত্যুৰ এটা প্ৰধান কাৰণ। উচ্চ ৰক্তচাপৰ বোজা কম আৰু মধ্যম আয়ৰ দেশসমূহত অসমতাপূৰ্ণভাৱে থকা দেখা যায়, য’ত ৰোগীৰ সংখ্যা দুই তৃতীয়াংশ। ইয়াৰ উপৰিও উচ্চ ৰক্তচাপত আক্ৰান্ত হৈ থকা প্ৰায় আধা সংখ্যক লোকে নিজৰ অৱস্থাৰ বিষয়ে অজ্ঞাত। সেয়ে তেওঁলোকৰ পৰিহাৰ কৰিব পৰা চিকিৎসাজনিত জটিলতা আৰু মৃত্যুৰ আশংকা থাকে। 

২০২৫ চনৰ ভিতৰত উচ্চ ৰক্তচাপৰ প্ৰাদুৰ্ভাৱ ২৫% হ্ৰাস কৰাৰ বিশ্বব্যাপী লক্ষ্যত উপনীত হ’বলৈ বিশ্ব স্বাস্থ্য সংস্থা আৰু আমেৰিকাৰ ৰোগ নিয়ন্ত্ৰণ আৰু প্ৰতিৰোধ কেন্দ্ৰই ২০১৬ চনত গ্ল’বেল হাৰ্টছ ইনিচিয়েটিভ আৰম্ভ কৰে (ধঁপাত নিয়ন্ত্ৰণ), সক্ৰিয় (শাৰীৰিক কাৰ্যকলাপ বৃদ্ধি কৰা), SHAKE (নিমখৰ ব্যৱহাৰ হ্ৰাস কৰা) আৰু REPLACE (ট্ৰেন্স ফেট নিৰ্মূল কৰা) – এই পদক্ষেপৰ লক্ষ্য হৈছে বিশ্বজুৰি হৃদযন্ত্ৰৰ স্বাস্থ্য উন্নত কৰা।

## উচ্চ ৰক্তচাপ
উচ্চ ৰক্তচাপ (HTN, HT বা HBP) হৈছে দীৰ্ঘম্যাদী চিকিৎসাজনিত অৱস্থা য'ত ধমনীসমূহৰ ৰক্তচাপ স্থায়ীভাৱে বৃদ্ধি পায়। উচ্চ ৰক্তচাপৰ সাধাৰণতে লক্ষণ দেখা নাযায়। অৱশ্যে ই ষ্ট্ৰোক, ক'ৰ'নাৰী ধমনী ৰোগ, হৃদযন্ত্ৰৰ বিকলতা, অলিন্দৰ ফিব্ৰিলেচন, পেৰিফেৰেল ধমনী ৰোগ, দৃষ্টিশক্তি হেৰুৱা, দীৰ্ঘদিনীয়া বৃক্কৰ ৰোগ আৰু ডিমেনচিয়াৰ বাবে এটা প্ৰধান বিপদজনক কাৰক। বিশ্বজুৰি উচ্চ ৰক্তচাপ অকাল মৃত্যুৰ এটা প্ৰধান কাৰণ।
### প্ৰাথমিক উচ্চ ৰক্তচাপ
জিন আৰু পাৰিবেশিক কাৰকৰ জটিল বিনিময়ৰ ফলত উচ্চ ৰক্তচাপ হয়। ৰক্তচাপত অলপ-অচৰপ প্ৰভাৱ পেলোৱা বহু জিনীয় কাৰকৰ লগতে বেছি প্ৰভাৱ পেলোৱা কিছুমান দুৰ্লভ জিনীয় কাৰকো চিনাক্ত কৰা হৈছে। GWAS অধ্যয়নে ৰক্তচাপৰ লগত সম্পৰ্ক থকা ৩৫টা জিনীয় স্থান বিচাৰি উলিয়াইছে।
### গৌণ উচ্চ ৰক্তচাপ
গৌণ উচ্চ ৰক্তচাপৰ নিৰ্দিষ্ট কাৰণ থাকে। ইয়াৰ ভিতৰত প্ৰধান হৈছে বৃক্কৰ ৰোগ। আন্তঃশ্ৰাৱী ৰোগ যেনে কুশ্বিং ছীন্দ্ৰ'ম, হাইপাৰথাইৰইডিজম, হাইপ'থাইৰইডিজম, এক্ৰ'মেগেলী, ক'ন ছীন্‌ড্ৰ'ম, হাইপাৰপাৰাথাইৰ‌ইডিজম আৰু ফিঅ'ক্ৰম'চাইট'মাৰ ফলতো উচ্চ ৰক্তচাপ হয়। আন কাৰকৰ ভিতৰত মেদবহুলতা, স্লীপ এপ্‌নিয়া, গৰ্ভধাৰণ, অত্যধিক মদ্যপান, কিছুমান দৰব আদিলৈ আঙুলিয়াব পাৰি। খোৱা পানীত বেছি আৰ্ছেনিক থাকিলে ৰক্তচাপ বাঢ়ে বুলি প্ৰমাণ পোৱা গৈছে।

## তথ্যসূত্ৰ

শ্ৰেণী:দিৱসসমূহ